title: Naulakalat

text: Varhaisimmat naulakalojen heimoon kuuluvien lajien fossiilit on ajoitettu oligoseenikaudelle. Nykyään heimossa elää 7 lajia, jotka jaetaan 4 sukuun. Naulakalat ovat pienehköjä ja kasvavat noin 6–28 cm pitkiksi. Ruumis on korkea, litteähkö ja hieman vinoneliön muotoinen. Selkäeviä on kaksi ja etumaisessa selkäevässä on 6 piikkiä, vatsaevät ovat jäykät ja ohuet ja pyrstöevä on voimakkaasti haarautunut. Suu on pieni ja suussa on 10 pientä kartiomaista hammasta. Naulakalat kykenevät jäykistämään selkäevänsä ja vatsaevänsä, kun ne tuntevat olonsa uhatuksi. Heimon lajien nahka on paksu ja suomut pienikokoiset. Ne ovat tyypillisesti väriltään hopeanharmaita ja ruumiissa voi olla tummempia laikkuja.


title: Naulakalat

text: Naulakalalajeja tavataan lämpimistä vesistä indopasifisen merialueen länsiosista. Ne elävät lähellä rannikkoa muta- tai hiekkapohjan tuntumassa. Naulakalojen ravintoa ovat pienet selkärangattomat eläimet, jotka ne imevät torvimaisella suullaan. Naulakaloja saadaan sivusaaliina kalastettaessa arvokkaampia lajeja ja niitä käytetään eräillä alueilla ruokakaloina. Ne eivät ole kuitenkaan kovin hyvänmakuisia ja usein niitä pidetään roskakaloina.


title: Videopelivuosi 1977

text: Tämä artikkeli käsittelee vuoden 1977 videopelijulkaisuja ja videopelimaailman merkittäviä tapahtumia.


title: Hartaanselkä

text: Hartaanselkä on Siikajoen kunnassa, entisen Ruukin (ja sitä ennen Paavolan) kunnan alueella sijaitseva kylä. Kylä sijaitsee lähellä Limingan ja Siikalatvan, entisen Rantsilan kunnan rajoja. Keskustaajamasta Ruukista on matkaa noin 25 kilometriä.


title: Hartaanselkä

text: Alueen asutus on keskittynyt harjuselänteen reunaan nauhamaisesti Metsäperän kylän ja Tyrnävän Temmeksen taajaman välisen yhdystien 8090 varteen. Kylällä on toiminut kyläkauppa, joka on lakkautettu 1980-luvulla.


title: Hartaanselkä

text: Hartaanselkä kuuluu maakunnallisesti arvokkaaseen Mankila-Sipolan maisema-alueeseen.


title: Arrogant-luokka (risteilijä)

text: Arrogant-luokka oli Britannian Kuninkaallisen laivaston neljän 1890-luvulla valmistetun panssarikansiristeilijän muodostama alusluokka.


title: NFL:n varaustilaisuus 2013

text: NFL:n vuoden 2013 varaustilaisuus oli amerikkalaisen jalkapallon ammattilaisliiga NFL:n järjestyksessä 78. varaustilaisuus. Se järjestettiin 25.-27. huhtikuuta 2013, Manhattanissa, New Yorkissa sijaitsevassa Radio City Music Hallissa.


title: NFL:n varaustilaisuus 2013

text: Tilaisuuden ykkösvarausta hallussaan piti edellisen kauden runkosarjassa huonoiten menestynyt joukkue, Kansas City Chiefs.


title: Joe Mauer

text: Joseph Patrick "Joe" Mauer (s. 19. huhtikuuta 1983, St. Paul, Minnesota) on yhdysvaltalainen baseballpelaaja, joka pelaa tällä hetkellä MLB-liigan Minnesota Twinsissa. Hänen pelipaikkansa on sieppari. Mauer valittiin kaudella 2009 American Leaguen vuoden arvokkaimmaksi pelaajaksi.


title: Joe Mauer

text: Mauer oli ensimmäinen varaus vuonna 2001.


title: Tyler Bray

text: Tyler Ian Bray (s. 27. joulukuuta 1991, Clovis, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Kansas City Chiefsissä, ja ennen ammattilaisuraansa pelasi yliopistojalkapalloa Tennesseen yliopiston joukkueessa.


title: Tyler Bray

text: Kaudelle 2011 Tennessee Volunteersin aloittavaksi pelinrakentajaksi noussutta Braytä pidettiin ennen kauden 2012 alkua yhtenä vuoden 2014 NFL:n varaustilaisuuden parhaista pelinrakentajista, jatilaisuuden mahdollisena kärkivarauksena. Bray päätti kuitenkin lähteä ammattilaiskentille jo vuotta aiemmin, ja hän oli varattavissa vuoden .


title: Tyler Bray

text: Heikosti sujuneen kauden jälkeen yksikään joukkue ei varannut Braytä, mutta Kansas City Chiefs oli tilaisuuden päätyttyä halukas tekemään hänen kanssaan sopimuksen varaamattomana vapaana agenttina.


title: Per Teodor Cleve

text:
Per Teodor Cleve (10. helmikuuta 1840 – 18. kesäkuuta 1905) oli ruotsalainen kemisti ja geologi.
Hän kirjoittautui Uppsalan yliopistoon vuonna 1858 ja valmistui tohtoriksi 1863. Hän sai kemian professuurin yliopistosta 1874. Hänet valittiin jäseneksi Ruotsin kuninkaalliseen tiedeakatemiaan vuonna 1871. Hän löysi alkuaineista holmiumin ja tuliumin 1879. Hänen lapsensa on kasvitieteilijä Astrid Cleve ja lapsenlapsi nobelisti Ulf von Euler. Myös hänen vävynsä Hans von Euler-Chelpin sai Nobelin palkinnon.


title: Per Teodor Cleve

text: Mineraali cleveiitti on nimetty hänen mukaansa.


title: Joseph Kyeong Kap-ryong

text: Joseph Kyeong Kap-ryong (; s. 11. maaliskuuta 1930) on eteläkorealainen roomalaiskatolinen piispa. Hänet vihittiin papiksi Seoulin arkkihiippakuntaan 21. joulukuuta 1962 ja nimitettiin sen vihkipiispaksi sekä Buffadan titulaaripiispaksi 3. helmikuuta 1977. Piispaksi vihkiminen seurasi 25. maaliskuuta. Pääkonsekraattorina toimi Stephen Kim Sou-hwan, jota avustivat Paul Marie Kinam Ro ja Peter Hoang Min Syeng.


title: Joseph Kyeong Kap-ryong

text: Kyeong Kap-ryong sai 2. heinäkuuta 1984 nimityksen Daejeonin piispaksi, jona hän toimi, kunnes erosi tehtävistään 1. huhtikuuta 2005.


title: Benjamin J. Almoneda

text: Benjamin J. Almoneda (s. 11. huhtikuuta 1930) on filippiiniläinen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin Daetin hiippakunnan vihkipiispaksi sekä Thimidan titulaaripiispaksi 19. joulukuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.


title: Benjamin J. Almoneda

text: Almoneda sai 7. kesäkuuta 1991 nimityksen Daetin piispaksi, jona hän toimi, kunnes jäi eläkkeelle 4. huhtikuuta 2007.


title: Kossuth Lajos térin metroasema

text: Kossuth Lajos tér on Budapestin metron linjan 2 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1973.


title: Kossuth Lajos térin metroasema

text: Asema sijaitsee Kossuth Lajosin aukiolla Unkarin parlamenttitalon lähistöllä Tonavan rannan tuntumassa.


title: Ramaa: The Saviour

text: Ramaa: The Saviour (suomeksi ”Ramaa: Pelastaja”) on vuonna 2010 ensi-iltansa saanut intialainen elokuva, jonka on ohjannut Haadi Abrar ja tuottanut Paul London. Pääosissa nähdään Sahil Khan ja Tanushree Dutta. Tärkeässä roolissa on myös intialainen showpainija Dalip Singh. Antagonistia esittää Taleb Ibrahim.


title: Ramaa: The Saviour

text: "Ramaa: The Saviour" oli yksi ensimmäisistä hindinkielisistä videopeliaiheisista elokuvista.


title: Ramaa: The Saviour

text: Kaverukset Komal (Ananya Shukla), Kunal (Koustov Ghosh), Sameer (Nikhil Nandwani), Riddhi (Ishita Panchal), Rohan (Koustov Ghosh) ja Sanjh (Zankhi Pabari) voittavat tanssikilpailuun, jonka palkintona on uusi videopeli "The Last Battle" (suomeksi ”Viimeinen taistelu”). Peli imaisee heidät sisäänsä ja he löytävät itsensä autiolta saarelta. Saarella on monia vaaroja, mutta onneksi heidät tulee pelastamaan mies nimeltä Ramaa (Sahil Khan). Hän ryhtyy auttamaan kaveruksia pääsemään pois saarelta, mutta he kohtaavat ongelmia, kun Kaali (Taleb Ibrahim) sieppaa Kunalin aikomuksenaan hallita maailmaa. Tätä varten hänen tarvitsee saada haltuunsa mielen, ruumiin ja sielun voimakivet. Lapsien auttamisen lisäksi Ramaan onkin myös pelastettava maailma Kaalin kynsistä.


title: Júnior Fernandes

text: Antenor Júnior Fernandes da Silva (s. 4. lokakuuta 1988 Tocopilla, Chile) yleensä vain Júnior Fernandes on chileläinen jalkapalloilija, joka edustaa seuratasolla Saksan Bundesliiga-joukkue Bayer 04 Leverkusenia. Hänen pelipaikkansa on hyökkääjä ja pelinumeronsa 7.


title: Astorian metroasema

text: Astoria on vuonna 1970 avattu Budapestin metron linjan 2 asema Pestin puolella Unkarin pääkaupungissa Budapestissa. Asema sijaitsee Astoriana tunnetun aukion alla kaupungin keskustassa.


title: Konstantin Vassiljev

text: Konstantin Vassiljev (s. 16. elokuuta 1984 Tallinna) on virolainen jalkapalloilija, joka on kotimaansa lisäksi pelannut Venäjällä ja Puolassa. Hän on pelipaikaltaan hyökkäävä keskikenttäpelaaja.


title: Konstantin Vassiljev

text: Vassiljev on pelannut Viron maajoukkueen paidassa 104 maaottelua ja tehnyt niissä 23 maalia.


title: Ainārs Vaičulens

text: Ainārs Vaičulens (s. 21. tammikuuta 1983 Aizkrauklē) on latvialainen moukarinheittäjä. Hän on ollut mukana yleisurheilun MM-kisoissa vuonna 2009 ja EM-kisoissa vuonna 2010, mutta on jäänyt molemmilla kerroilla karsintaan. Vaičulensin ennätys on 3. toukokuuta 2009 Jablonecissä heitetty 74,76.


title: Atis Vaisjūns

text: Atis Vaisjūns (s. 27. syyskuuta 1982 Riika) on latvialainen yleisurheilun moniottelija. Hän on ollut mukana kymmenottelussa yleisurheilun MM-kisoissa vuonna 2009 (34. tuloksella 7507) ja EM-kisoissa vuonna 2010 (19. tuloksella 7524). Vaisjūnsin ennätys kymmenottelussa, 7760 pistettä, on oteltu 19. heinäkuuta 2009 Rakveressa.


title: Herbé Seijas

text: Herbé Seijas (4. maaliskuuta 1930 Montevideo – 3. toukokuuta 1983) oli uruguaylainen roomalaiskatolinen piispa. Hänet vihittiin papiksi 10. lokakuuta 1956 ja nimitettiin San José de Mayon hiippakunnan vihkipiispaksi sekä Tigisi in Mauretanian titulaaripiispaksi 2. heinäkuuta 1975. Piispaksi vihkiminen seurasi 17. elokuuta. Pääkonsekraattorina toimi Carlos Parteli Keller, jota avustivat Antonio Corso ja Andrés María Rubio Garcia.


title: Herbé Seijas

text: Seijas sai 15. lokakuuta 1975 nimityksen San José de Mayon piispaksi, jonka virkaan hänet asetettiin 21. joulukuuta. Hän kuoli 53-vuotiaana virassa.


title: Victor Hugo Martínez Contreras

text: Victor Hugo Martínez Contreras (s. 29. maaliskuuta 1930) on guatemalalainen roomalaiskatolinen arkkipiispa. Hänet vihki papiksi Celestino Miguel Fernández Pérez 8. joulukuuta 1956, ja hänet nimitettiin Huehuetenangon hiippakunnan vihkipiispaksi sekä Naissuksen titulaaripiispaksi 30. marraskuuta 1970. Piispaksi konsekroinnin suoritti 10. tammikuuta 1971 Girolamo Prigione, jota avustivat Hugo Mark Gerbermann ja José Ramiro Pellecer Samayoa.


title: Victor Hugo Martínez Contreras

text: 20. syyskuuta 1975 Martínez Contreras sai nimityksen Huehuetenangon ja 4. huhtikuuta 1987 Quetzaltenangon piispaksi. 13. helmikuuta 1996 hänet nimitettiin hiippakunnan nimenvaihdoksen ja arkkihiippakunnaksi korottamisen jälkeen Los Altos Quetzaltenango-Totonicapánin arkkipiispaksi. Hän jäi eläkkeelle 19. huhtikuuta 2007.


title: Salitis

text: Salitis on tutkijoiden mukaan ensimmäinen Hyksos- faarao ja hänen arvioidaan perustaneen rinnakkaisen Hyksos-dynastian ja alkaneen hallita vuonna 1648 eaa. tai vuonna 1674 eaa. Hänen hallitusajastaan on vain vähän tietoa.


title: Salitis

text: Hyksot olivat seemiläistä sukua ja heidän on arveltu hyökänneen Egyptiin Siinain niemimaalta ja asettuneen Niilin suistoalueelle. Jotkut tutkijat ovat sitä mieltä, että Hyksot eivät olleet hyökkääjiä, vaan osa paikallisista seemiläisistä otti määräysvallan Ala-Egyptissä kun 13.dynastian valta heikkeni.


title: Knut Forsberg

text: Knut Malte Forsberg (s. 15. joulukuuta 1829 Tukholma - 23. heinäkuuta 1895 New York) oli ruotsalainen puutarhuri ja maisema-arkkitehti.


title: Knut Forsberg

text: Knut Forsberg syntyi vuonna 1829 Tukholmassa Kuninkaalliseen hoviseurakuntaan. Hänen isänsä toimi Tukholman kuninkaanlinnassa hovilakeijana. Forsberg kouluttautui puutarha-arkkitehdiksi työskennellen Ruotsin merkittävimpien puutarhureiden palveluksessa. Hän opiskeli myös ulkomailla Ruotsin kuninkaan Oskar I:n rahoittamana, muun muassa Lontoon kuuluisassa Kew Gardensissa sekä kuninkaallisessa puutarhassa Belgian Laekenissa.


title: Knut Forsberg

text: Vuonna 1851 Forsberg voitti Pariisin lähistöllä sijaitsevan Bois de Boulognen puiston suunnittelukilpailun, jonka oli järjestänyt tuolloin Ranskan presidenttinä toiminut Napoleon III. 1854 hänet nimitettiin Tukholman kuninkaanlinnan hovipuutarhuriksi. Tunnetuin hänen Ruotsiin suunnittelemistaan puistoista on Tukholman Berzeliin puisto.


title: Knut Forsberg

text: Puutarhurin töiden lisäksi Forsbeg toimi kaupunkisuunnittelijana, kirjoitti artikkeleita eri lehtiin, muun muassa Aftonbladetiin. Hän kustansi myös omia lehtiä, joiden ilmestyminen jäi kuitenkin vain muutamaan numeroon. Lisäksi Forsberg oli kiinnostunut politiikasta. Huolimatta läheisistä suhteistaan kuninkaalliseen hoviin, hän oli innokas tasavaltalainen. Holtittomasta rahankäytöstään tunnettu Forsberg solmi 25-vuotiaana avioliiton itseään yli 50 vuotta vanhemman leskirouvan kanssa. Avioliitto takasi hänelle turvatun taloudellisen aseman muutamaksi vuodeksi. Forsbergin puolison kuoltua vuonna 1862 hän ajautui jälleen taloudellisiin vaikeuksiin.


title: Knut Forsberg

text: 1860- ja 1870-lukujen vaihteessa Forsberg muutti pysyvästi Yhdysvaltoihin. Hän toimi muun muassa Chicagon Lincoln Parkin ja New Yorkin Central Parkin uudistustöiden parissa. Forsberg ei kuitenkaan onnistunut Pohjois-Amerikassa saavuttamaan yhtä arvostettua asemaa kuin Ruotsissa. Paria vuotta ennen kuolemaansa hän työskenteli tavallisena puutarhatyöntekijänä Chicagon maailmannäyttelyssä.


title: Knut Forsberg

text: Suomeen Forsberg on tehnyt useita puistosuunnitelmia, useimmat vuosina 1865-1866, jolloin hän asui jonkin aikaa Turussa. Hän saapui kaupunkiin tehtailija Pehr Cerelius Rettigin kutsumana ja suunnitteli tämän toimeksiannosta Samppalinnanpuiston. Forsbergin laatimien suunnitelmien mukaan oli tarkoitus rakentaa myös Ruissalon Kansanpuisto, mutta Turun kaupunki piti suunnitelmaa liian kalliina eikä sitä toteutettu. Lisäksi hän oli jo vuonna 1862 laatinut Suomen talousseuran palkkaamana suunnitelman Turun Vartiovuorenmäen puistoksi.


title: Knut Forsberg

text: Helsinkiin hän laati suunnitelmat Kaisaniemen- ja Tähtitornin vuoren puistojen uudistamiseksi. Forsbergin piirustusten mukaan uudistettiin myös Mustialan maanviljelysopiston sekä Törnävän kartanon puistot. Porvooseen valmistui Forsbergin suunnittelema moderni englantilaistyylinen Runeberginpuisto vuonna 1867. Porin vanhalle hautausmaalle Forsberg laati kalliin yksityiskohtaisen istutussuunnitelman, joka kustannustensa vuoksi toteutettiin vain osittain.


title: Aparna Sen

text: Aparna Sen (o.s. Dasgupta, s. 25. lokakuuta 1945) on intialainen elokuvaohjaaja, elokuvakäsikirjoittaja ja näyttelijä. Hän työskentelee pääasiassa bengalinkielisessä elokuvateollisuudessa ja on voittanut monia palkintoja. Hän on näyttelijä Konkona Sen Sharman äiti.


title: Kerttu Horila

text: Kerttu Horila (os. "Salmijärvi", s. 1946 Iisalmi) on suomalainen keraamikko ja kuvataiteilija. Horila on valmistunut Taideteollisen oppilaitoksen keramiikkataiteen osastolta vuonna 1972.


title: Kerttu Horila

text: Vanhassa Raumassa asuva ja työskentelevä Horila on tunnettu erityisesti luonnollisen kokoisista ihmishahmoistaan, joita on esillä julkisilla paikoilla. Niistä tunnetuimpia ovat Rauman Kanalissa olevat kolme kylpevää naishahmoa sekä Porin Eetunaukiolle sijoitettu "Maire". Horila on pitänyt useita näyttelyitä 1970-luvun alusta lähtien sekä Suomessa että ulkomailla. Hänen teoksiaan on ollut esillä muun muassa Norjassa, Saksassa ja Skotlannissa.


title: Fiat Ducato

text: Fiat Ducato on Fiatin vuodesta 1981 lähtien valmistama pakettiautomalli, joka korvasi mallistossa Fiat 242:n. Tavarankuljetusmallien lisäksi Fiat Ducato on alusta lähtien ollut erittäin suosittu matkailuautojen alustana. Euroopassa noin kaksi kolmasosaa kaikista matkailuautoista on rakennettu Ducaton alustalle. "Ducato"-nimi tulee vanhasta eurooppalaisesta rahayksiköstä, dukaatista (). Vuodesta 2007 alkaen Ducatoa on valmistanut Fiatin hyötyajoneuvo-osasto Fiat Professional.


title: Fiat Ducato

text: Ensimmäisen sukupolven Fiat Ducato esiteltiin vuonna 1981 seuraajana Fiat 242:lle. Fiatin ja PSA-konsernin yhteistyön seurauksena sisarmalleiksi tulivat ulkoisesti lähes identtiset Citroën C25 ja Peugeot J5. Ainoastaan Italian markkinoilla oli myös tarjolla Alfa Romeo AR6 keväästä 1985 vuoden 1989 loppuun. Peugeot myi J5-malliaan Yhdistyneessä kuningaskunnassa nimellä Talbot Express vuodesta 1982 alkaen. Ducaton lyhytakselivälinen malli tuli markkinoille alkuvuodesta 1989 Fiat Talento -nimisenä.


title: Fiat Ducato

text:
PSA:n valmistamat bensiinimoottorit olivat kahdeksanventtillisiä, kaasuttimella varustettuja ja perustuivat työntötankotekniikkaan. Tarjolla oli 1,8- (69 hv) ja 2,0-litraiset (78/84/86 hv) versiot. 84-hevosvoimainen oli varustettu katalysaattorilla. Dieselkäyttöiset voimanlähteet olivat kahdeksanventtiilisiä SOHC-moottoreita. Pienin oli 1,9-litrainen vapaasti hengittävänä (69 hv) tai turboahdettuna (82 hv) versiona, seuraava 2,4-litrainen turbo (92 hv) ja suurin 2,5-litrainen turbolla (95 hv) tai ilman (72/75 hv). Dieselmoottoreista ainoastaan 2,4 ja 2,5 litran turbomoottorit olivat suorasuihkutteisia, muissa oli epäsuora suihkutus. Voimansiirtona oli viisivaihteinen manuaalivaihteisto.
Ducato sisarmalleineen koki vuonna 1990 pienen kasvojenkohotuksen, jossa etuvalot ja -säleikkö vaihdettiin uusiin.


title: Fiat Ducato

text: Toisen sukupolven Ducato esiteltiin keväällä 1994 täysin uudistuneena. Citroën vaihtoi mallinsa nimeksi Citroën Jumper (Englannissa Relay) ja Peugeot’n versiosta puolestaan tuli Peugeot Boxer. Kolmikko valittiin Vuoden Pakettiautoksi 1994.


title: Fiat Ducato

text: Valikoiman ainoa bensiinimoottori oli PSA:n 2,0-litrainen (108 hv) kahdeksanventtilinen SOHC, jossa oli monipisteruiskutus. Kaikki dieselmoottorit olivat nyt SOHC-tyyppisiä. Ducaton valikoiman muodostivat Fiatin 1,9 D (68 hv) ja TD (79/81 hv) sekä Ivecon valmistamat 2,5 D (83 hv) ja TDI (108/114 hv). 79- ja 108-hevosvoimaisissa oli katalysaattori ja 2,5-litraiset olivat suorasuihkutteisia. Ensimmäistä kertaa saatavana oli viisivaihteisen manuaalivaihteiston lisäksi myös nelivaihteinen automaatti.


title: Fiat Ducato

text: Lisävarusteina Ducatoon oli saatavilla muun muassa kuljettajan turvatyyny, ABS-jarrut ja ilmastointi.


title: Fiat Ducato

text: 2,5-litraiset dieselmoottorit korvattiin vuonna 1998 uusilla Ivecon 2,8 D- (86 hv) ja 2,8 TD (120 hv) -moottoreilla, joista suurempitehoisessa oli suorasuihkutus.


title: Fiat Ducato

text: Suurempia moottoriuudistuksia saatiin odottaa vuoteen 2000. Silloin kaikkiin moottoreihin tuli katalysaattorit ja 1,9 TD:n teho nousi 89 hevosvoimaan. Ivecon 2,5-litraiset korvattiin PSA:n 12-venttiilisillä, jolloin uudessa 2,5 D:ssä oli tehoa 85 ja TD:ssä 106 hevosvoimaa. Täysin uusia moottoreita olivat yhteispaineruiskutteiset 2,0 JTD (83 hv) ja 2,8 JTD (126 hv). 2,8 D poistettiin sisarmerkkien valikoimasta, mutta Ducatoon se edelleen oli saatavana.


title: Fiat Ducato

text: Kuljettajan turvatyyny oli vakiovarusteena alkuvuodesta 2001 lähtien.


title: Fiat Ducato

text: Keväällä 2002 kaikki kolme sisarmallia kävivät läpi perusteellisen kasvojenkohotuksen. Aiempi umpinainen keula vaihdettiin hopeareunaiseen maskiin, johon tuli uusi Fiatin logo. Myös puskurit vaihtuivat uudenmallisiin, ja ajovalot olivat aikaisempaa suuremmat ja kirkaslasiset. Sivuvilkuista tuli kolmionmuotoiset ja peräosassa takavaloja muutettiin hieman. Ulkopuolen tavoin myös ohjaamoa nykyaikaistettiin vaihtamalla kojelauta ja ohjauspyörä täysin uusiin.


title: Fiat Ducato

text: ABS-jarrut olivat moottorista riippuen vakio- tai lisävaruste. Uusia lisävarusteita olivat matkustajan turvatyyny ja suurempitehoisten moottorien yhteydessä luistonestojärjestelmä.


title: Fiat Ducato

text: Moottoriosastolla 2,0-litraisen bensiinimoottorin teho nousi 110 hevosvoimaan. Kaikki dieselmoottorit olivat nyt yhteispaineruiskutteisia. Valikoiman muodostivat 2,0 JTD (83 hv), 2,3 JTD (110 hv) ja 2,8 JTD (126 hv). Näistä 2,3-litrainen oli DOHC-tyyppinen ja 16-venttiilinen. 2,8-litraisesta tuli vuonna 2004 tarjolle myös 144-hevosvoimainen versio.


title: Fiat Ducato

text: Kolmannen sukupolven mallistosta ensimmäisenä esiteltiin Jumper toukokuussa 2006, sitä seurasi kesäkuussa Boxer ja myöhemmin samana vuonna uusi Ducato. Autojen ulkopuoli uudistettiin täysin ja ohjaamon viihtyisyyteen tehtiin lukuisia parannuksia.


title: Fiat Ducato

text: Ducatoon on saatavana kolme eripituista akseliväliä, neljä kokonaispituutta ja kolme korikorkeutta. Kuormatilaa on korimallista riippuen 8–17 kuutiometriä.


title: Fiat Ducato

text: Bensiinimoottoreista luovuttiin, ja kaikki dieselmoottorit ovat DOHC-tyyppisiä ja 16-venttiilisiä. Aluksi saatavana oli 2,2- (100 hv), 2,3- (120/130 hv) ja 3,0-litraiset (155 hv) Multijetit. 2,2-litrainen moottori on peräisin Fordilta, muut ovat Ivecon valmistamia.


title: Fiat Ducato

text: Perinteistä automaattivaihteistoa ei ole enää saatavilla, mutta sen tilalle tuli kuusivaihteinen "Comfort-Matic"-robottivaihteisto. Kyseisessä vaihteistossa on sekä manuaali- että automaattitoiminto, mutta kytkinpoljinta ei tarvita.


title: Fiat Ducato

text: Vuonna 2011 kaikkia kolmea sisarmallia uudistettiin kevyesti. Ulkoasuun varsinaisia muutoksia ei tehty, mutta sisätiloissa kojelaudan keskikonsoli vaihtui uuteen ja materiaalien laatutaso parani.


title: Fiat Ducato

text: Ducaton moottorivalikoimassa Fordin moottori korvattiin Fiatin omalla 2,0-litraisella (113 hv). 2,3 Multijetin tehovaihtoehdot muuttuivat 130- ja 146-hevosvoimaisiksi, ja uuden 3,0-litraisen teho on 175 hevosvoimaa.


title: Fiat Ducato

text: Vuoden 2013 alussa esiteltiin Pohjois-Amerikan markkinoille suunnattu Ram ProMaster, jota valmistaa Fiat Chrysler Automobilesin tytäryhtiö Ram Trucks. Auto on muuten käytännössä sama kuin Euroopassa myytävät mallit, lukuun ottamatta erilaista moottorivalikoimaa.


title: Fiat Ducato

text: Varsinainen kasvojenkohotus suoritettiin vuonna 2014. Keulan ilmettä nykyaikaistettiin uusilla valoilla, etusäleiköllä ja -puskurilla, sekä takavaloihin tehtiin pieniä muutoksia. Uusien ajovalojen yhteyteen saa myös LED-päivävalot. Ohjaamon istuimia paranneltiin, ja lisävarusteena saa kosketuksella toimivan viisituumaisen monitoiminäytön, josta ohjataan radiota ja peruutuskameraa. Vakionopeudensäädin tuli myös vakiovarusteeksi. Teknisinä parannuksina jarrut ovat valmistajan mukaan aikaisempaa tehokkaammat, ja koriin on lisätty terästä vääntöjäykkyyden parantamiseksi.


title: Kuorimaveitsi

text: Kuorimaveitsi on kova- ja ohutkuoristen juuresten, vihannesten ja hedelmien kuorimiseen tarkoitettu veitsi. Sillä voidaan kuoria esimerkiksi perunoita tai omenia.


title: Kuorimaveitsi

text: Kuorimaveitset ovat tavallisesti joko kiinteä- tai liikkuvateräisiä. Kuorimaveisten kärki on usein teroitettu, jotta esimerkiksi perunan silmujen poistaminen onnistuu helposti. Keski-Euroopassa yleinen kuorimaveitsi on niin sanottu Y-mallinen veitsi, jota käytetään erityisesti suurikokoisten ja pitkänomaisten kasvisten kuorimisessa. Lisäksi kuorimaveitsistä on kehitetty sähkökäyttöisiä malleja.


title: Philcoxia minensis

text: Philcoxia minensis on brasilialainen ratamokasvi. Sen maanalaisissa osissa on pieniä tahmeita lehtiä, joilla kasvi hankkii ravintoa. Nuppineulanpään kokoiset lehdet houkuttelevat mullassa eläviä sukkulamatoja. Kun mato eksyy lehdelle, se juuttuu siihen kiinni ja lehden rauhaset alkavat erittää entsyymipitoista limaa. Lima peittää madon, ja entsyymit hajottavat sen ravinteiksi, jotka kasvi ottaa talteen. Jo ennestään tunnetaan satoja lihansyöjäkasveja, mutta "Philcoxia minensis" on ensimmäinen, jonka tiedetään pyydystävän saaliinsa maan alla.


title: Philcoxia minensis

text: "Philcoxia minensis" kasvaa noin 25 senttimetriseksi, ja sen kukat ovat sinivalkoisia.


title: Philcoxia minensis

text: Brasilian vähäravinteiset alueet.


title: Knut Sonck

text: Knut Emil Sonck (24. joulukuuta 1822 Karijoki − 25. maaliskuuta 1915 Finström) toimi Finströmin kirkkoherrana. Hänen vanhempansa olivat Karijoen saarnaaja Johan Sonck (1780−1842) ja Katarina Elisabet Kölling (1763−1857).


title: Knut Sonck

text: Knut Sonck oli pappina Jomalassa, Perhossa, Kauhajoella, Lapväärtissä ja Teuvalla. Hänet nimettiin Bergön kappalaiseksi 1863, Kälviän kappalaiseksi 1867 ja Ahvenanmaan Finströmin kirkkoherraksi 1876. Sonck siirtyi tähän virkaan 1878 ja sai rovastin arvon 1882.


title: Knut Sonck

text: Knut Sonck avioitui vuonna 1854 Anna Rebekka Nordströmin (1827−1907) kanssa. Arkkitehti, professori Lars Sonck on heidän poikansa. Tyttäristä kolme avioitui pappissukuihin: Idan (s. 17.10.1856) puoliso oli Lemlandin kirkkoherra Gustav Lindberg, Ainan (s. 19.12.1861) Saltvikin kirkkoherra Olof Sjöberg ja Alman (s. 15.10.1863) Finströmin kirkkoherra Viktor Lindell.


title: Käsipallo kesäolympialaisissa 2012 – miesten turnaus

text: Miesten käsipalloturnaus kesäolympialaisissa 2012 alkoi 28. heinäkuuta ja finaali pelattiin 12. elokuuta 2012.


text: Turnaus pelattiin kahdessa kuuden joukkueen lohkossa. Lohkojen neljä parasta selviytyivät pudotuspelikierrokselle. Olympiakultaa voitti Ranska, se voitti loppuottelussa Ruotsin niukasti maalein 22-21.


title: Santeri Jacobsson

text: Santeri (Alexander) Jacobsson (25. marraskuuta 1883 Viipuri – 13. marraskuuta 1955 Helsinki) oli suomenjuutalainen aktivisti ja Lauritsalan kauppalan ensimmäinen kauppalanjohtaja.


title: Santeri Jacobsson

text: Jacobssonin vanhemmat olivat Liettuan juutalaisia. Isä räätälimestari Leo Jacobsohn (1836–1912) oli suorittanut asepalveluksensa Venäjän armeijassa Suomessa ja jäänyt sitten Suomeen asumaan. Äiti Ester o.s. Warzabu (1847–1930) toimi rihkama- ja torikauppiaana. Perheen pojat kävivät Viipurin venäläistä kymnaasia ja sen jälkeen suomenkielisiä kouluja. Santeri Jacobsson pääsi ylioppilaaksi Viipurissa vuonna 1905. Hän opiskeli jonkin aikaa Helsingin yliopistossa kielitieteitä ja oli sitten Viipurissa Viipurin Työ -lehden toimittajana. Sosialistina, tsaarin vallan vastustajana ja Suomen autonomian puolustajana tunnettu Jacobsson toimi aktiivisesti myös juutalaisten kansalaisuusoikeuden edistämiseksi ja joutui kumouksellisesta toiminnasta epäiltynä huhtikuussa 1910 Špalernajan vankilaan. Vuonna 1912 hänet karkotettiin viideksi vuodeksi Tomskin kaupunkiin Siperiaan. Jacobsson pääsi kuitenkin pakenemaan Mongoliaan, ja hän oli siellä sitten "Siperian elämä" -nimisen lehden ulkomaankirjeenvaihtajana.


title: Santeri Jacobsson

text: Jacobsson pääsi palaamaan Suomeen vuonna 1917 Venäjän helmikuun vallankumouksen jälkeen. Joulukuun lopulla 1917 hän toimi Leninin hallitukselta Suomen itsenäisyydelle tunnustuksen hankkineen suomalaisen valtuuskunnan tulkkina Pietarissa. Sittemmin Jacobsson toimi Viipurissa kirjakauppa- ja sanomalehtialalla. Hän oli 1920-luvulla Helsingissä Neuvostoliiton kaupallisen edustajiston kirjeenvaihtajana. Sosialidemokraatteihin kuulunut Jacobsson oli näihin aikoihin myös Etsivän Keskuspoliisin tarkkailussa, vaikka hän olikin tässä vaiheessa jo mielipiteiltään lähinnä maltillinen tannerilainen sosialidemokraatti. Hän palasi taas Viipuriin ja toimi siellä köyhäinhoidon ja kunnan työllistämistöiden johtotehtävissä.


title: Santeri Jacobsson

text: Jacobsson valittiin vuonna 1932 sosialidemokraattien äänin Lappeen kunnasta samana vuonna erotetun Lauritsalan ensimmäiseksi kauppalanjohtajaksi. Jacobsson oli käynnistämässä kauppalan alueen kaavoitusta, ja hänen aikanaan valmistui Lauritsalan uusi kauppalantalo vuonna 1935. Vuonna 1934 perustettiin Lauritsalaan käytännön aineita opettanut kansakoulun jälkeinen jatkokoulu, ja Jacobsson suunnitteli myös ammattikoulun ja työväenopiston perustamista kauppalaan. Nämä hankkeet eivät kuitenkaan ehtineet toteutua ennen sotavuosia. Lauritsalan kirjasto sai vuonna 1937 toimitilat kauppalantalosta, jossa se toimi vuoteen 1951 saakka, jolloin kirjastolle valmistui oma rakennus. Terveydenhuollon alalla perustettiin kauppalaan oma sairasapukeskus. Jacobsson tuki myös runoilija Katri Valaa, joka sai opettajanviran Lauritsalasta Luukkaan koululta.


title: Santeri Jacobsson

text: Talvisodan alettua Jacobsson pyysi joulukuun alussa 1939 sairauslomaa virastaan, ja hän poistui kauppalasta sotilaspiirin erikoisluvalla. Hän anoi sitten virkavapautta aluksi kahdeksi kuukaudeksi. Perusteluna oli se, että hän pyrki hankkimaan apua ulkomailta Suomen siviiliväestölle. Jacobsson oli sen jälkeen talvella 1940 Ruotsissa hankkimassa humanitaarista apua Suomeen, ja hän oli vuoteen 1941 saakka Suomen Huollon tehtävissä. Jacobssonin pyydettyä helmikuussa 1940 lisää virkavapaata kauppalanjohtajan tehtävistä Lauritsalan kauppalanhallitus ei enää suostunut tähän vaan erotti Jacobssonin virastaan Lappeenrannan sotilaspiirin ehdotuksesta. Monet Lauritsalassa pitivät Jacobssonin toimintaa sodan alkaessa rintamakarkuruutena ja vastuun pakoiluna.


title: Santeri Jacobsson

text: Suomeen palattuaan Jacobsson ei onnistunut saamaan uusia työtehtäviä, ja hän joutui palaamaan Ruotsiin. Hän ei myöskään saanut enää tukea sosialidemokraateilta, joiden johtaja Väinö Tanner suhtautui häneen nuivasti. Jacobsson palasi uudelleen Suomeen vuonna 1944, haki turhaan Helsingin apulaiskaupunginjohtajan virkaa, mutta onnistui sitten saamaan Alkon sosiaalitarkkailijan viran. Jacobsson oli nyt mukana SKDL:n toiminnassa, ja hän oli Sosialistisen yhtenäisyyspuolueen hallituksen jäsenenä ainakin vuonna 1947. Jacobsson palasi 1950-luvulla takaisin sosialidemokraattien riveihin. Hän kuoli vuonna 1955, ja hänet on haudattu Helsingin juutalaisen seurakunnan hautausmaalle.


title: Santeri Jacobsson

text: Santeri Jacobsson oli naimisissa 1911–1954 Nagida Smirnovin (1885–1954) kanssa. Heillä ei tiettävästi ollut lapsia. Suurlähettiläs Max Jakobson oli Santeri Jacobssonin veljen Jonas Jakobsonin (1885–1972) poika.


title: Marvin Hamlisch

text: Marvin Hamlisch (2. kesäkuuta 1944 New York – 6. elokuuta 2012 Los Angeles, Yhdysvallat) oli yhdysvaltalainen elokuva- ja musikaalisäveltäjä.


title: Marvin Hamlisch

text: Hamlisch opiskeli newyorkilaisessa Juilliard School of Musicissa. Ensimmäisen hittinsä hän sai 16-vuotiaana kappaleellaan "Sunshine, Lollipops and Rainbows". Samoihin aikoihin hän teki kappaleita muun muassa opiskelutoverilleen Liza Minnellille. Hamlisch nousi kuuluisuuteen vuonna 1974, kun hänelle myönnettiin samana iltana kolme Oscar-palkintoa musiikista elokuviin "Puhallus" ja "Parhaat vuotemme". Kolmen Oscar-palkinnon lisäksi Hamlisch voitti urallaan neljä Emmy-palkintoa, kolme Grammya, yhden Golden Globen, yhden Tonyn ja yhden Pulitzer-palkinnon.


title: Marvin Hamlisch

text: Hamlisch piti työtään elokuvamusiikin parissa tärkeimpänään joskin vähiten arvostettuna. Hän teki musiikkia myös televisioon ja Broadwaylle. Hänen tunnetuimpia teoksiaan ovat "A Chorus Line" vuodelta 1975, kappale "The Way We Were" ja Scott Joplinin musiikin sovitus elokuvaan "Puhallus".


title: Womex

text: Womex on kansainvälinen kansanmusiikkitapahtuma, joka pidetään vuosittain lokakuussa vaihdellen eri paikoissa. Tilaisuudessa jaetaan kansanmusiikkipalkintoja, muun muassa Artist Award


title: Parinaarihappo

text: Parinaarihappo (eng. "Parinaric acid") (joko alpha tai beeta) on konjugoitunut monityydyttymätön rasvahappo, jossa on neljä konjugoitunutta kaksoissidosta ja 18 hiiliatomia. Yhdisteen löysivät vuonna 1933 Tsujimoto ja Koyanagi. Yhdistettä on löydetty mm "Parinarium laurinum" -puun siemenistä, "Impatiens balsamina" -kasvin siemenistä ja "Clavulina cristata" -valkokorallisienestä sekä "Sebastiana brasiliensis" -tyräkkikasvin siemenistä. Yhdistettä voidaan myös syntetisoida kemiallisesti alfalinoleenihaposta. Parinaarihappoa käytetään lipidi–lipidi-vuorovaikutuksen molekyylitutkimuksessa ja veriseerumin ja plasman rasvahappojen konsentraation määrityksessä sekä ruoan proteiinien ja oluen hydrofobisuuden ja vaahtoamisen tutkimuksessa. Parinaarihapon on myös havaittu tuhoavan leukemiasoluja.


title: Jiffel Music Group

text: Jiffel Music Group (JMG) on vuonna 2001 alkunsa saanut musiikkiyhtiörypäs, joka tuottaa monipuolisesti musiikkia ja musiikkialan palveluita. Yhtiö aloitti toimintansa nimellä JIffel Production keskittyen tuottamaan lähinnä gospelmusiikkia. Nykyisin yhtiöryhmä pitää sisällään myös yritykset Jiffel Music Oy ja Jiffel Entertainment Oy.


title: Jiffel Music Group

text: Yhtiön liiketoiminnan perustan muodostavat kolme levymerkkiä (Jiffel Records, Noste Records ja Hehku Records) sekä musiikkikustantamo Jiffel Publishing ja musiikki- ja mediatuotantoyhtiö JIffel Music, joka käyttää toiminnassaan myös nimeä Jiffel Studios.


title: Jiffel Music Group

text: Yhtiöiden perustaja Jukka Hynynen toimi vuosina 2010-2012 myös EMI Music Finland Oy:n kotimaisen tuotannon päällikkönä.Helmikuussa 2011 Jiffelin levymerkkien jakelu siirtyi Sonylta EMI:lle ja kesäkuussa 2012 levymerkkien jakelu siirtyi edelleen Universalille, joka osti EMI:n marraskuussa 2011.


title: Jiffel Music Group

text: Yhtiön toimitilat ovat Leppävaarassa Espoossa.


title: Jiffel Music Group

text: Jiffel Records –levymerkki julkaisee musiikkia, joka edustaa laaja-alaisesti populaarimusiikin kenttää.


title: Jiffel Music Group

text: ArtistitAlbumitNoste Records –levymerkki julkaisee musiikkityylillisesti monipuolisesti hengellistä musiikkia.


title: Jiffel Music Group

text: ArtistitAlbumit


title: Jiffel Music Group

text: Hehku Records –levymerkki julkaisee lastenmusiikkia.


title: Jiffel Music Group

text: Artistit


title: Jiffel Music Group

text: Jiffel Publishing on musiikkikustantamo, joka toimii osana Jiffel Music Groupia.


title: Jiffel Music Group

text: Jiffel Music on musiikki- ja mediatuotantoyhtiö, joka käyttää toiminnassaan myös nimeä JIffel Studios. Jiffel Studios -studiotilat sijaitsevat Espoossa. Jiffel Studios:ssa ovat tehneet levytyksiä mm. Sunrise Avenue, Poets of the Fall, Samuli Edelmann, Lovex ja IIRIS sekä vuoden 2012 The Voice of Finland -ohjelman levynteko-produktio.


title: Jättigunnera

text: Jättigunnera ("Gunnera manicata") on laji "Gunnera"-suvussa. Se on Etelä-Amerikassa kasvava monivuotinen ruoho, jolla on jättikokoiset raparperinkaltaiset lehdet. Lajia viljellään koristekasvina. Brittein saarilla jättigunnera on voimakas puutarhakarkulainen.


title: Rönsygunnera

text: Rönsygunnera ("Gunnera magellanica") on laji "Gunnera"-suvussa. Se on monivuotinen kaksikotinen ruoho, joka kasvattaa mattomaisia kasvustoja rönsyistä. Runsaslukuiset huomaamattomat kukat sijaitsevat tähkänkaltaisissa kukinnoissa, hede- ja emikukat ovat teriöttömiä. Rönsygunneraa kasvaa Etelä-Amerikassa Andien vuoristossa Kolumbiasta Patagoniaan.


title: Blaha Lujza térin metroasema

text: Blaha Lujza tér on Budapestin metron linjan 2 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1970.


title: Puskás Ferenc Stadionin metroasema

text: Puskás Ferenc Stadion on Budapestin metron linjan 2 asema Pestin puolella Unkarin pääkaupungissa Budapestissa.


title: Puskás Ferenc Stadionin metroasema

text: Puskás Ferenc Stadionin asema on maanalainen ja se on avattu vuonna 1970 nimellä Népstadion. Vuosien 2004 ja 2011 välillä asema tunnettiin nimellä Stadionok. Asema tarjoaa kulkuyhteyden Puskás Ferenc Stadionille ja Papp László Budapest Sportarénalle.


title: Calling (Lose My Mind)

text: "Calling (Lose My Mind)" on ruotsalaisten house-musiikin tuottajien Sebastian Ingrosson ja Alesson kappale. Kappaleessa on mukana myös yhdysvaltalainen laulaja-lauluntekijä Ryan Tedder. Kappale julkaistiin Ruotsissa 13. maaliskuuta 2012 ja Iso-Britanniassa 27. toukokuuta 2012. Versio ilman laulua julkaistiin 31. elokuuta 2011 nimellä Calling.


title: Kyrönsalmi

text: Kyrönsalmi on Savonlinnan keskustan läpi virtaava vesiväylä Haapavedestä Pihlajaveteen. Salmessa sijaitsee Olavinlinnan kalliosaari, jonne pääsee Tallisaaresta käännettävää ponttonisiltaa pitkin. Salmen ylittää kaksi valtatie 14:n maantiesiltaa ja yksi rautatiesilta. Kyrönsalmen huomattavan virtauksen vuoksi navigointi on vaikeaa, ja vaihtoehtoinen väylä kulkee Laitaatsalmen kautta.


title: Kyrönsalmi

text: Kyrönsalmessa vesi on tyypiltään keskihumuksista, vesi on kirkasta ja väriltään hieman rusehtavaa. Kyrönsalmen virtaama on suurimmillaan 674 m/s ja keskimäärin 349 m/s. Keskisyvyys Kyrönsalmessa on 13 metriä ja suurin syvyys 21 metriä. Virtausnopeus silta-aukossa on keskimäärin 10 cm/s.


title: Huippuarvoilmaisin

text: Huippuarvoilmaisin (englanniksi peak detector) on analogisen elektroniikan kytkentä, joka ilmaisee signaalin korkeimman jännitteen. Huippuarvoilmaisimen lähtöjännite on suurin tulossa esiintynyt jännite. Vastaava toiminto voidaan toteuttaa myös digitaalisesti: näytteistetään signaali ja etsitään suurin arvo näytteistä.


title: Huippuarvoilmaisin

text: Huippuarvoilmaisimia käytetään usein mittalaitteiden kuten melumittareiden yhteydessä, jotta voidaan näyttää suurin mittauksen aikana esiintynyt arvo.


title: Laitaatsalmi

text: Laitaatsalmi on lännestä lukien ensimmäinen Savonlinnan kaupungin kolmesta salmesta. Laitaatsalmesta alkaa Talvisalo, joka päättyy Savonlinnan keskustassa sijaitsevaan Haapasalmeen. Laitaatsalmen rannalla on Laitaatsillan telakka sekä Laitaatsillan taistelun muistomerkki. Salmen yli kulkee maantie- ja rautatiesilta Savonlinnasta Juvalle.


title: Laitaatsalmi

text: Laitaatsalmen ruoppaaminen syväväyläksi aloitettiin syksyllä 2016. Savonlinnan ohittava syväväylä siirretään Kyrönsalmesta helpommin navigoitavaan Laitaatsalmeen. Samalla valtatie levennetään Laitaatsalmen kohdalta nelikaistaiseksi ja rakennetaan salmen yli puolen kilometrin mittaiset ja 24,5 metriä korkeat maantiesillat.


title: Haapavesi (Saimaa)

text: Haapavesi on noin yksitoista kilometriä pitkä järvi Savonlinnan pohjoispuolella, 75,8:n metrin korkeudella merenpinnasta. Haapavesi on eteläisin osa Haukivettä. Haapavesi saa vetensä pääasiassa Matarinsalmen läpi Haukivedestä ja virtaa Savonlinnassa Laitaatsalmen, Haapasalmen ja Kyrönsalmen läpi Pihlajaveteen. Rannat ovat paljolti kallioisia, ja Savonlinnan kaupunki muodostaa suuren osan järven etelärannasta. Haapaveden erottaa Pienestä Haukivedestä Tolvanniemi, jossa sijaitsee Joel Lehtosen "Putkinotko"-kirjassa esiintyvän Putkinotkon tilan esikuva Inhanmaan tila.


title: Kirby’s Adventure Wii

text: Kirby’s Adventure Wii (Japanissa Hoshi no Kābī Wii (星のカービィWii ""Kirby of the Stars Wii"") ja Pohjois-Amerikassa Kirby’s Return to Dream Land) on HAL Laboratoryn kehittämä ja Nintendon vuonna 2011 julkaisema videopeli. Peli on julkaistu Wii-konsolille. Pelissä pelaajan tehtävänä on läpäistä Kirbyllä viisi edeltäjäpeleistä tutun Dream Landin maata ja löytää viisi osaa "Lord Starcutterin" ilmalaivaan, jonka on pudottanut Kirbyn vihollinen Magolor.


title: Kirby’s Adventure Wii

text: Kirby’s Adventure Wii-pelissä pelaajan täytyy läpäistä Kirbyllä viisi erilaista Dream Landin maata ja löytää saman verran osia Magolor-nimisen vihollisen pudottamaan Lord Starcutterin ilmalaivaan. Jokaisen maan tasot ovat 2.5 ulotteisia ja niitä on pomovastustaso mukaan luettuna viisi kappaletta aina maata kohden. Kirbyllä on tässä pelissä ainoana perushyökkäysominaisuutena vihollisten imeminen imuvoimalla ja aina kun Kirby imaisee vihollisen, se voi ampua sen tähtenä ja saada sillä enemmän vahinkoa aikaan. Jokaisessa tasossa pelaaja voi kohdata edeltäjäpeleistä tuttuja erikoisvoimia kuten "Ice Kirbyn", jolla voi jäädyttää vihollisia sekä "Rope Kirbyn", jolla puolestaan voi ruoskia vihollisia ja muitakin esineitä. Jokaisessa tasossa olevat viholliset ovat pääosin pienikokoisia ja helppoja hoidella, mutta muutama vihollislaji on kuitenkin isokokoinen. Tasoissa pelaaja voi löytää myös piilotettuja rataksia, joita löytyy viisi kappaletta tasoa kohden. Edeltäjien tapaan tasoista voi löytää tähtiä, joilla voi Mario-pelien tapaan saada elämän aina kun niitä on kerännyt sata kappaletta.


title: Kirby’s Adventure Wii

text: Varsinaisten seikkailumaailmojen läpäisemisen lisäksi pelaaja voi suorittaa Lord Starcutterin aluksella erilaisia lisätehtäviä ja avata tasoista kerättävillä rataksilla salaovia. Pelissä on myös moninpelimoodi, jossa pelaaja voi pelitovereiden kanssa läpäistä tasoja ja edetä tasoja nopeammin.


title: Kirby’s Adventure Wii

text: Peli sai pääosin positiivisia vastaanottoja, sillä Metacriticin tilastoimien 49 arvostelijan keskiarvosanaksi tuli 77/100. Peliä kehuttiin erityisesti moninpelimoodista, grafiikoista ja äänistä, mutta vastineeksi kuitenkin kritisoitiin helppoudesta. Destructoid antoi pelille 10/10 pistettä sanoen että "10/10 on lähes täydellistä mitä voi saada tässä "lajityypissä". Puhdas videopeliekstaasi." Game Informer antoi pelille arvosanaksi 8,5/10 sanoen että "Vaikka pelillä ei olekaan "Donkey Kong Contry Returnsin kaltaista vaikeustasoa tai Kirby Epic Yarnin tasoista viehättävää grafiikkaa, Kirby’s Return to Dream Land on toinen valtava pääsy Wii-konsolin side-scrollingpelien markkinoille." IGN oli peliä kohtaan vähemmän positiivinen ja antoi sille arvosanaksi 7.5 kritisoiden vaikeustason helppoutta ja sitä että se sopii täydellisesti vain nuoremmalle yleisölle. GameSpot antoi pelille 7.5 pistettä kehuen sitä hauskoista uusista kyvyistä, suuresta viehätyksestä sekä täydellisestä moninpelistä, mutta kritisoiden vastineeksi kevyestä vaikeustasosta. Eurogamer antoi pelille arvosanaksi 6/10 sanoen että "Kirby’s Adventure Wii ei ole huono, mutta verrattuna vuosi sitten julkaistuun Donkey Kong Country Returnsiin tai jopa Ubisoftin uutuuspeli Rayman Originsiin, tämän talven toinen tasohyppelypeli tuntuu erittäin löyhältä kilpailijaan verrattuna."


title: Kirby’s Adventure Wii

text: Suomalaisilta arvistelijoilta peli sai myös pääosin positiivisen vastaanoton. Gamereactor antoi pelille arvosanaksi 8/10 kehuten pelin iloisuutta ja värikkyyttä, nappiin osunutta haastetta ja mainiota moninpeliä, mutta kritisoiden kuitenkin liiallista sarjan aiempien pelien kopioimista ja sen lyhyyttä. Pelaajalehti antoi pelille 8/10 pistettä sanoen siitä että "Kirbyn leppoisa ote pelaamiseen on kaikkiaan varsin mukava irtiotto suorituskeskeisempien pelien joukosta. Ja kukapa voisi vastustaa herttaisen vaaleanpunaisen palleron viehätystä?"


title: The Replacement Percussionists

text: The Replacement Percussionists on japanilaisen hip hop -yhtyeen m-flon ensimmäinen remix-albumi. Se sisältää uudelleenmiksauksia yhtyeen ensimmäiseltä albumilta "Planet Shining", joka ilmestyi puoli vuotta aiemmin. Albumi julkaistiin 29. elokuuta 2000.


title: The Replacement Percussionists

text: Albumia kuljettaa eteenpäin tarina, jossa ”Global Astroliner” -avaruusalus joutuu kaapatuksi. Sen välisoitoilla esiintyvät muiden muassa Gorō Naya ja Mako Hattori.


title: Al Foster

text: Al Foster (s. 18. tammikuuta 1944 Richmond, Virginia) on yhdysvaltalainen jazzrumpali. Hän varttui New Yorkissa ja opiskeli rumpujen soittoa itsenäisesti. Hän soitti teini-ikäisenä Blue Mitchellin albumilla "The Thing to Do" nimellä Aloysius Foster. Myöhemmin hän esiintyi ja levytti pitkään Miles Davisin kanssa.


title: Al Foster

text: Davisin kanssa 1980-luvulle saakka tehdyn yhteistyön jälkeen Foster on työskennellyt Cannonball Adderleyn, Sonny Rollinsin, Charlie Hadenin, Thelonious Monkin, Freddie Hubbardin, Dave Liebmanin, Herbie Hancockin ja Joe Hendersonin kanssa. Hän on myös johtanut omia kokoonpanoja.Miles Davis


title: Al Foster

text:
Jimmy Heath
Illinois Jacquet


title: Al Foster

text: Yusef Lateef


title: Al Foster

text: Blue Mitchell


title: Al Foster

text: Sonny Rollins


title: Al Foster

text: McCoy Tyner


title: Al Foster

text: Vierailijana


title: Johannes Andreas Grib Fibiger

text: Johannes Andreas Grib Fibiger (23. huhtikuuta 1867 Silkeborg, Tanska – 30. tammikuuta 1928 Kööpenhamina, Tanska) oli tanskalainen lääketieteen tutkija. Hänet palkittiin vuonna 1926 Nobelin fysiologian tai lääketieteen palkinnolla "Spiroptera carcinoma" -sukkulamadon löytämisestä. Fibiger uskoi eliön aiheuttavan syöpää. Myöhemmin tämän havaittiin kuitenkin olleen virhepäätelmä, sillä mato vain aiheuttaa kudosvaurioita.


title: DJI

text: DJI voi tarkoittaa seuraavia asioita:


title: Peggy Ann Garner

text: Peggy Ann Garner (3. helmikuuta 1932 Canton, Ohio – 16. lokakuuta 1984 Woodland Hills, Kalifornia) oli yhdysvaltalainen näyttelijä. Hän muutti äitinsä kanssa Hollywoodiin vuonna 1938, jossa hän teki elokuvadebyyttinsä Ann Sheridanin roolissa "Little Miss Thoroughbredissä". Muita elokuvia, joissa hän esiintyi lapsena, olivat "Blondie Brings Up Baby" (Melinda Mason, 1939), "Sydämen voitto" (Ellen, 1939), "Yhdennellätoista hetkellä" (Sheila, 1942) ja "Kotiopettajattaren romaani" (Jane Eyre lapsena, 1944). Francie Nolanin rooli elokuvassa "Brooklynissä kasvoi puu" (1945) takasi hänen paikkansa historiassa, ja hän sai siitä Oscar-kunniapalkinnon vuonna 1946. Oscar jäi hänen ainoakseen.


title: Peggy Ann Garner

text: 1940-luvun lopussa Garnerin uraa haittasivat vaikeudet löytää sopivia rooleja. Hän kuitenkin esiintyi merkittävästi elokuvissa "Daisy Kenyon" (1947) ja "Oinaksen merkeissä" (1948). Garner meni vuonna 1951 naimisiin Richard Hayesin kanssa, mutta avioliitto päättyi eroon vuonna 1953. Vuonna 1956 Garner meni uusiin naimisiin näyttelijäkollegansa Albert Salmen kanssa, ja parille syntyi tytär Catherine. Myös tämä avioliitto päättyi kuitenkin eroon vuonna 1963.


title: Peggy Ann Garner

text: Vuoden 1949 jälkeen Garner esiintyi ainoastaan muutamassa elokuvassa, joista viimeinen oli "Mitkä häät!" (1978). Näyttelijä esiintyi myös Broadwaylla, jossa hän debytoi vuonna 1950. Hän esiintyi myös useiden televisiosarjojen jaksoissa. Hän työskenteli 1960-luvulla kiinteistönvälittäjänä ja 1970-luvulla myyntimanagerina autokaupassa. Hän kuoli haimasyöpään. Garnerilla on tähti Hollywood Walk of Famella.


title: Prednisoloni

text: Prednisoloni ("dehydrohydrokortisoni") on steroidityyppinen hormonilääke, jota käytetään monien allergisten tilojen sekä myös nivelreuman, sarkoidoosin ja edelleen eräiden syöpä- ja munuaistautien hoitoon. Prednisoloni on synteettinen glukokortikoidi ja hydrokortisonin johdannainen. Aine on ollut jo kymmeniä vuosia käytössä. Se on halogenoimaton synteettinen steroidi kuten kemiallisesti läheiset sukulaislääkkeensä prednisoni ja metyyliprednisoloni. Kemiallisesti aineen nimi IUPAC:n mukaan on "(11β)-11,17,21-trihydroksipregna-1,4-dieeni-3,20-dioni". Prednisolonilla on sekä glukokortikoidi- että mineralokortikoidivaikutus. Se poistuu elimistöstä virtsan kautta. Prednisolonitabletteja valmistuttaa Leiras.


title: Prednisoloni

text: Yleensä prednisolonia annostellaan laskevin annoksin allergisissa tiloissa, varsinkin ampiaisenpiston tai kyynpureman yhteydessä. Se ei ole suun kautta annettuna nopeampi vaikutukseltaan kuin niin sanotuissa kyypakkauksissa oleva hydrokortisoni, mutta sen vaikutus on voimakkaampi – toisaalta heikompi kuin eräillä aivopaineeseen ym. kriittisiin aiheisiin tarkoitetuilla fluoratuilla kortikosteroideilla kuten triamsinolonilla. Muissa indikaatioissa se on pysyvä lääkitys, jolloin annostus pyritään pitämään niin alhaisena kuin mahdollista, jottei oman lisämunuaisen kuorikerros lamaantuisi.


title: Prednisoloni

text: Prednisolonin kemiallinen kaava on CHO, moolimassa 360,444 g/mol ja CAS-numero 50-24-8.


title: Fran Vázquez

text: ”Fran”cisco Vázquez González (s. 1. toukokuuta 1983 Chantada, Galicia) on espanjalainen koripalloilija. Vázquez on voittanut urallaan muun muassa Mestarien liigan ja Euroliigan mestaruudet sekä Espanjan mestaruuksia. Hän on eniten heitontorjuntoja Espanjan pääsarjassa tehnyt pelaaja.


title: Fran Vázquez

text: Orlando Magic varasi Vásquezin NBA:han 11. vuorolla . Vázquez ei kuitenkaan pelannut NBA:ssa vaan kotimaansa Liga ACB:ssä, jossa hän on pitänyt hallussaan sarjan historian heitontorjuntatilaston kärkipaikkaa.


title: Fran Vázquez

text: Vásquez voitti CB 1939 Canariasin pelaajana Mestarien liigan mestaruuden vuonna 2017. Kaudella 2009–2010 hän voitti Euroliigan FC Barcelonan joukkueessa. Vásquez on voittanut myös kolme Espanjan mestaruutta, neljä Espanjan cup-mestaruutta ja kolme Espanjan supercup-mestaruutta.


title: Fran Vázquez

text: Vázquez on edustanut myös Espanjan miesten maajoukkuetta. Hän sijoittui Espanjan mukana kuudenneksi vuoden 2010 MM-kilpailuissa ja neljänneksi vuoden 2005 EM-kilpailuissa.


title: Cicinho (jalkapalloilija, 1986)

text: Alex Sandro Mendonça dos Santos eli Cicinho (s. 4. elokuuta 1986 Jundiaí, Brasilia) on brasilialainen jalkapalloilija. Hän edustaa Espanjan Segunda Divisiónissa pelaavaa Numanciaa ja on pelipaikaltaan oikea laitapuolustaja.


title: Peter Tatchell

text: Peter Tatchell (s. 1952 Melbourne) on australialaissyntyinen HLBT-oikeusaktivisti. Hän aloitti kampanjoinnin ihmisoikeuksien puolesta vuonna 1967, ja vuonna 1969, kun hän tiedosti homoseksuaalisuutensa, seksuaalivähemmistöjen oikeuksien merkitys alkoi kasvaa hänen toiminnassaan. Hän on myös muun muassa vastustanut apartheidia ja Vietnamin sotaa.


title: Peter Tatchell

text: Vuonna 1971 Tatchell muutti Lontooseen, jossa hänestä tuli Gay Liberation Frontin johtavia toimijoita. Vuonna 1990 Tatchell oli mukana perustamassa OutRage!-liikettä, joka vuonna 1994 julkisti kymmenen homojen oikeuksia vastustaneen Englannin kirkon piispan homoseksuaalisuuden. OutRage!:n kampanjointiin kuului myös seksuaalivähemmistöihin kuuluviksi arvioitujen parlamentaarikkojen painostaminen myöntämään seksuaalisuutensa. Yksi painostuskirjeen saaneista poliitikoista, James Kilfedder kuoli sydänkohtaukseen, ja lehdistössä kuolemalla nähtiin yhteys kirjeeseen. Liikkeellä oli lisäksi muun muassa "Consent at 14" -kampanja, jonka tavoitteena oli suojaikärajan alentaminen 14 ikävuoteen sekä homo- että heteroseksuaalisissa suhteissa.


title: Peter Tatchell

text: Tatchell on saanut ainoan tuomionsa Canterburyn arkkipiispan vuoden 1998 pääsiäissaarnan keskeyttämisestä. Toinen tuomio, joka liittyi Hizb al-Tahririn vuonna 1994 organisoiman joukkokokouksen protestointiin, kumottiin. Hän on yrittänyt toistuvasti Zimbabwen presidentin Robert Mugaben kansalaispidätystä. Vuonna 2007 hänet pahoinpideltiin Moskovassa yritetyn pride-kulkueen yhteydessä; hän kärsi aivojen ja silmien vaurioita. Vuonna 2010 Tatchell koordinoi Equal Love -kampanjan tavoitteenaan avioliiton mahdollistaminen homopareille ja rekisteröidyn parisuhteen mahdollistaminen heteropareille.


title: Peter Tatchell

text: Tatchell on myös ollut ehdokkaana vaaleissa. Hän kuuluu nykyisin vihreän puolueen vasemmistosiipeen.


title: Rodolfo Francisco Bobadilla Mata

text: Rodolfo Francisco Bobadilla Mata (s. 16. lokakuuta 1932 Guatemala) on guatemalalainen roomalaiskatolinen piispa. Hänestä tuli lasaristien jäsen 25. heinäkuuta 1949, ja hän sai pappisvihkimyksensä 13. elokuuta 1958. Bobadilla Mata nimitettiin El Peténin apostoliseksi vikaariksi ja Lari Castellumin titulaaripiispaksi 15. toukokuuta 1987. Piispaksi vihkiminen seurasi 27. kesäkuuta. Pääkonsekraattorina toimi Oriano Quilici, jota avustivat Próspero Penados del Barrio ja Jorge Mario Avila del Aguila.


title: Rodolfo Francisco Bobadilla Mata

text: Bobadilla Mata sai 28. syyskuuta 1996 nimityksen Huehuetenangon piispaksi, jona hän toimi, kunnes jäi eläkkeelle 14. toukokuuta 2012.


title: George Colligan

text: George Colligan (s. 29. joulukuuta 1969 Summit, New Jersey) on yhdysvaltalainen jazz-pianisti ja -säveltäjä. Hän aloitti yhteistyönsä laulaja Cassandra Wilsonn kanssa vuonna 2000. Lisäksi hän on soittanut muiden muassa Ravi Coltranen, Robin Eubanksin, David Gilmoren, Myron Waldenin ja Steve Wilsonin kanssa. Hänen omissa kokoonpanoissaan ovat olleet mukana esimerkiksi Mark Turner ja Kurt Rosenwinkel.


title: George Colligan

text: Colligan varttui enimmäkseen Marylandissa ja valitsi ensimmäiseksi soittimekseen trumpetin. Hän on soittanut myös rumpuja. Opiskellessaan klassista trumpettia Peabody Institutessa Colligan kiinnostui entistä enemmän jazzpianosta. Hän osallistui vuonna 1990 Banff-jazzworkshopiin Kanadassa. Hän työskenteli vuosia Marylandissa, mutta siirtyi sitten New Yorkiin. Hänen ensimmäinen albuminsa, "Activism", julkaistiin vuonna 1996.


title: Gloria Coates

text: Gloria Coates (s. 10. lokakuuta 1938 Wausau, Wisconsin) on yhdysvaltalainen säveltäjä. Hän aloitti säveltämisen varhaisella iällä ja voitti kansallisen sävellyskilpailun 14-vuotiaana. Hän opiskeli Louisianan osavaltionyliopistossa ja Columbian yliopistossa.


title: Gloria Coates

text: Coates on asunut Euroopassa vuodesta 1969. Hän on työskennellyt Saksassa ja omistautunut ensisijaisesti sävellystyölleen. Hänen läpimurtonsa oli teoksen "Music on Open Strings" (1973) kantaesitys vuonna 1978. Hänen tuotantoonsa kuuluu muun muassa sinfonioita ja jousikvartettoja. Hän on luennoinut Harvardin yliopistolla. Coates on katsonut Aleksandr Tšerepninin ja Otto Lueningin vaikuttaneen häneen merkittävästi.


title: Abd-ul-Mejid

text: Abd-ul-Mejid I eli Abdülmecid I (25. huhtikuuta 1823 – 25. kesäkuuta 1861) oli Osmanien valtakunnan 31. sulttaani.


title: Abd-ul-Mejid

text: Hän syntyi Konstantinopolissa (nyk. Istanbul). Hänen vanhempansa olivat Mahmud II ja Bezm i-Alem Sultana. Hänen äitinsä oli georgialaista syntyperää. Hän sai nuorena hyvän koulutuksen. Hän oli ensimmäinen Osmanien valtakunnan sulttaani, joka osasi puhua ranskaa.


title: Abd-ul-Mejid

text: Abdül-Mecid I nousi 16-vuotiaana isänsä jälkeen valtaistuimelle 1839. Hallituskauden alku oli hankala, sillä osmanien armeija oli kesäkuussa 1839 kärsinyt Nizipin taistelussa tappion Egyptin varakuninkaan joukoille. Varmistaakseen valtakuntansa sisäisen yhtenäisyyden sulttaani aloitti hallittuaan vasta neljä kuukautta "tanzimatin" eli uudistushankkeen, joka oli osittain käynnistynyt jo hänen isänsä hallituskaudella.


title: Abd-ul-Mejid

text: Hallitsijana Abdül-Mecid oli vapaamielinen. Hänen hallituskaudellaan toteutettiin monenlaisia sisäpoliittisia uudistuksia. Armeijaa uudistettiin vuonna 1842. Sotaoikeuksia kehitettiin siten, että niissä oli turkkilaisten tuomarien lisäksi myös eurooppalaisia tuomareita. Uudistuksia toteutettiin myös oikeuslaitoksessa ja koulujärjestelmässä. Sulttaanin aloitteesta perustettiin opetusministeriö sekä perustettiin peruskouluja ja sotilaallista koulutusta antavia oppilaitoksia. Vuonna 1858 tehtiin aloite maanomistusolojen korjaamiseksi. Tämä kuitenkin jäi toteuttamatta samoin kuin monet muutkin uudistukset, koska Abdül-Mecidin seuraajat olivat taantumuksellisia.


title: Abd-ul-Mejid

text: Ulkopolitiikassa sulttaani pyrki säilyttämään valtakunnan yhtenäisyyden solmimalla hyvät suhteet eurooppalaisiin suurvaltoihin. Vain liitto Euroopan suurvaltojen kanssa pelasti Osmanien valtakunnan ankarilta rauhanehdoilta, kun maa solmi Lontoossa rauhan Egyptin kanssa heinäkuussa 1840. Egypti pysyi Osmanien valtakunnan hallinnassa ja joutui maksamaan vuosittain 80 000 kultarahan suuruisen veron, mutta sulttaanin oli tunnustettava Muhammad Ali Paššan ja tämän poikien oikeus edelleen hallita Egyptiä.


title: Abd-ul-Mejid

text: Venäjän tavoitellessa pääsyä Välimerelle puhkesi Krimin sota. Osmanien valtakunta sai apua Venäjää vastaan Ranskalta, Englannilta ja Sardinialta. Sota päättyi maaliskuussa 1856 solmittuun Pariisin rauhaan. Osmanien valtakunta välttyi aluemenetyksiltä.


title: Abd-ul-Mejid

text: Abdül-Mecidin hallituskauden jälkipuoliskolla Euroopan suurvallat pyrkivät estämään Osmanien valtakunnan otteen vahvistumista Balkanilla. Länsimaiden painostuksesta sulttaanin oli myös myönnettävä Libanonille laaja autonomia 1861.


title: Abd-ul-Mejid

text: Abdül-Mecid ehti toteuttaa joitakin merkittäviä rakennushankkeita. Hän korjautti Hagia Sofian moskeijan ja rakennutti Dolmabahçen palatsin sekä perusti Konstantinopoliin ranskalaisen teatterin.


title: Abd-ul-Mejid

text: Abdül-Mecid kuoli 38-vuotiaana tuberkuloosiin. Hänet haudattiin lähelle edeltäjänsä Selim III:n hautaa. Abdül-Mecidia seurasivat aikanaan hallitsijoina hänen poikansa Murad V, Mehmed V, Abd-ul-Hamid II ja Mehmed VI.


title: Abd-ul-Mejid

text: Abdül-Mecid I:llä oli useita vaimoja.


title: Abd-ul-Mejid

text: Vuonna 1839 solmimastaan ensimmäisestä avioliitosta Chevkefza Valide Sultanan (1820-1882) kanssa hänellä oli tytär ja poika Murad V.


title: Abd-ul-Mejid

text: Toisesta 1841 solmitusta avioliitosta Tirimüjgün Kadin Efendin (1819-1853) kanssa syntyivät prinsessa Seniha ja Abd-ul-Hamid II.


title: Abd-ul-Mejid

text: Kolmannesta liitostaan (solmittu 1843) Gülcemal Kadin Efendin (1826-1895) kanssa hänellä oli 4 tytärtä ja poika Mehmed V.


title: Abd-ul-Mejid

text: Neljännen kerran hän avioitui 1852 Verdicenan Kadin Efendin (1826-1889) kanssa ja pariskunnalle syntyivät tytär ja poika (Shehzade Ahmed Kamaleddin Efendi (1848-1905)).


title: Abd-ul-Mejid

text: Viidennestä vuonna 1854 solmitusta avioliitosta Gülüstü Kadin Efendin (1831-1861) kanssa syntyi kaksi lasta: tytär Mediha (1856-1928) ja myöhemmin sulttaanina hallinnut Mehmed VI.


title: Abd-ul-Mejid

text: Kuudennen puolisonsa Aisha Sarfiraz Kadin Efendin (1837-1905) kanssa hänellä oli poika Shehzade Sulaiman Efendi (1861-1909).


title: Abd-ul-Mejid

text: Hänen 7. vaimonsa oli Nalandil Haseki Kadın Efendi (1829-1890) ja tästä liitosta syntyi yksi tytär.


title: César Daniel Fernández

text: César Daniel Fernández (s. 20. lokakuuta 1954 Buenos Aires) on argentiinalainen roomalaiskatolinen piispa. Hänet vihki papiksi Buenos Airesin arkkihiippakuntaan Juan Carlos Aramburu 14. marraskuuta 1980. Hänet nimitettiin Paranán arkkihiippakunnan vihkipiispaksi ja Caltadrian titulaaripiispaksi 20. syyskuuta 2007. Piispaksi vihkiminen seurasi 30. marraskuuta. Pääkonsekraattorina toimi Mario Luis Bautista Maulión, jota avustivat Eduardo Vicente Mirás ja Mario Aurelio Poli.


title: César Daniel Fernández

text: Fernández sai 25. elokuuta 2011 nimityksen Jujuyn apostoliseksi hallitsijaksi ja sitten 7. kesäkuuta 2012 sen piispaksi, jonka virkaan hänet asetettiin 6. elokuuta.


title: Valekuristustauti

text: Valekuristustauti eli pseudokruppi ("laryngitis acuta subglottica") on yleinen, erityisesti alle kouluikäisillä lapsilla esiintyvä kurkunpääntulehduksen muoto, jossa kurkunpää turpoaa voimakkaasti aiheuttaen tunnusomaisen haukkuvan yskän (kruppi) ja sisäänhengityksen vaikeutumista (inspiratorinen stridor). Vakavissa tapauksissa hapen puute voi johtaa syanoosiin ja sekavuuteen.


title: Valekuristustauti

text: Yleensä virusperäinen tulehdus tulee usein yllättäen: lapsi menee terveenä nukkumaan ja herää yöllä sairaana. Pystyasento ja viileä ilma lievittää oireita. Tutkimusten mukaan ilman kostutuksella ei todennäköisesti ole oireita lievittävää vaikutusta. Jos lapsella on merkittävää hengenahdistusta, hänet on vietävä istuvassa asennossa sairaalahoitoon, jossa turvotusta voidaan helpottaa glukokortikoideilla (deksametasoni, prednisoloni) tai akuuteissa tapauksissa adrenaliinilla, joskin viimeksi mainitun vaikutus on vain väliaikainen.


title: Valekuristustauti

text: Varsinainen kuristustauti on vanha nimi kurkkumädälle (difteria), joka on paljon vakavampi bakteeriperäinen sairaus.


title: Suomen Lääketieteen Säätiö

text: Suomen Lääketieteen Säätiö on vuonna 1960 perustettu, suomalaista lääketieteellistä tutkimustyötä ja koulutusta tukeva säätiö, jonka kotipaikka on Helsinki.


title: Suomen Lääketieteen Säätiö

text: 1950-luvun lopulla Suomalainen Lääkäriseura Duodecim ryhtyi pohtimaan, kuinka seuran rahastoja ja varainhankintaa lääketieteellisen tutkimuksen hyväksi voitaisiin hoitaa tehokkaammin. Duodecim-seuran johtokunta päätti 20.10.1960 perustaa Suomen Lääketieteen Säätiön ja luovuttaa sen peruspääomaksi osakkeita viiden miljoonan markan arvosta. Säätiön tueksi saatiin lisäksi johtaja Matti Vaskion 1.11.1960 tekemä kymmenen miljoonan markan sekä 31.12.1960 tekemä viidentoista miljoonan markan lahjoitus. Säätiön säännöt hyväksyttiin ja ensimmäinen hallintoneuvosto ja hallitus valittiin 19.11.1960. Säätiön toiminta perustui aluksi pääosin vuosittain saatuihin lahjoituksiin. Vuodesta 1980 alkaen säätiön toiminta on perustunut omaisuuden tuottoon.


title: Suomen Lääketieteen Säätiö

text: Suomen Lääketieteen Säätiötä ohjaa ja valvoo hallintoneuvosto, joka on tärkeimmissä asioissa myös säätiön päätösvaltaa käyttävä elin. Siihen kuuluu 18 jäsentä, joista 12 on Suomalaisen Lääkäriseuran Duodecimin jäseniä. Hallintoneuvoston alaisuudessa toimii hallitus, johon kuuluu kuusi hallintoneuvoston valitsemaa jäsentä, joista vähintään kolme on Duodecim-seuran jäseniä. Henkilövalinnat tehdään kolmeksi kalenterivuodeksi kerrallaan. Sama henkilö voidaan valita säätiön toimielimeen enintään kolme kertaa peräkkäin.


title: Suomen Lääketieteen Säätiö

text: Suomen Lääketieteen Säätiö on jakanut apurahoina ja palkintoina keskimäärin sijoitusomaisuutensa korko- ja osinkotuottoa vastaavan rahasumman, viimeisen kymmenen vuoden aikana vuosittain noin kaksi miljoonaa euroa 125 lääketieteen tutkijalle. Säätiö myöntää neljän tyyppisiä apurahoja, joiden hakuaika on toukokuussa:Vuonna 2011 Eka-apuraha oli suuruudeltaan 2500 euroa, kannustusapuraha 5000 euroa sekä tutkimusapurat 9 000, 18 000 ja 27 000 euroa. Kolmivuotiset hankeapurahat olivat suuruudeltaan enintään 240 000 euroa.


title: Suomen Lääketieteen Säätiö

text: Vuosina 2008-2012 säätiö on lisäksi tukenut Suomen molekyylilääketieteen insituutin käynnistämistä vuosittain 100 000 euron apurahalla.


title: Uralkali

text:
Uralkali () on venäläinen lannoitteita valmistava suuryritys. Se on noin 20 prosentin osuudellaan maailman suurin potaskan eli kaliumkarbonaatin tuottaja. Yrityksellä on viisi kaivosta ja seitsemän käsittelylaitosta Bereznikin ja Solikamskin kaupungeissa Permin aluepiirissä.
Vuonna 2011 Uralkali kasvoi maailman suurimmaksi potaskantuottajaksi, kun toinen suurtuottaja Silvinit liitettiin siihen. Vuonna 2012 yritys työllisti noin 12 500 henkeä. Yhtiön päätoimipiste sijaitsee Bereznikissa.


title: Uralkali

text: Yhtiön osake noteerataan sekä Lontoon pörssissä (LSE), että Moskovan arvopaperipörssissä (MICEX-RTS). Kesä-syyskuussa yhtiön osakkeen painoarvo oli venäläispörssien yleisindekseissä suuri: MICEXin yleisindeksissä neljänneksi suurin (runsas 7%) ja RTS:n yleisindeksissä viidenneksi suurin (runsas 6%). Talousjulkaisu Forbes luokitteli yhtiön kevään 2012 listallaan kuitenkin vasta Venäjän 22. suurimmaksi julkisesti noteeratuksi yritykseksi.


title: Kerokivisammal

text: Kerokivisammal ("Grimmia reflexidens" Müll. Hal., "Grimmia sessitana" De Not.) on kivisammaliin kuuluva lehtisammallaji. Sitä esiintyy vuoristoissa ja arktisilla alueilla Euroopassa, Amerikassa, Aasiassa, Australiassa ja Antarktiksella. Skandinaviassa sitä esiintyy Norjassa, Ruotsissa, Suomessa ja Islannissa. Suomessa kerokivisammal on harvinainen tunturilaji Peräpohjolassa, Enontekiön ja Inarin Lapissa. Se kasvaa tunturipaljakan kivillä ja kallioilla yleensä lumenviipymien sulamispurojen lähellä.


title: Taloushallinnon ammattilaiset

text:
Taloushallinnon ammattilaiset ry, aikaisemmalta nimeltään Tilitoimihenkilöt ry, eli TITO on vuonna 1985 perustettu tilitoimistoissa työskentelevien oma ammattiyhdistys. Se toimii perintä-, tili- ja talouskonsultointi- sekä tilintarkastus- ja kirjanpitotoimistojen palveluksessa olevien toimihenkilöiden ammattijärjestönä.
Taloushallinnon ammattilaiset on puoluepoliittisesti sitoutumaton ja kuuluu Erityisalojen Toimihenkilöliitto ERTOon ja sitä kautta toimihenkilökeskusjärjestö STTK:hon.


title: Taloushallinnon ammattilaiset

text:
Taloushallinnon ammattilaisten jäseniksi liitytään Erityisalojen Toimihenkilöliitto ERTOn kautta. Yhdistyksen jäsenet kuuluvat halutessaan myös Erityisalojen Toimihenkilöiden Työttömyyskassaan.
Jäsenien käytössä ovat toimihenkilöliitto ERTOn palvelut, esimerkiksi maksuton lakimies- ja oikeusapu. ERTOlla ja Taloushallinnon ammattilaisilla on myös tarjottavanaan paljon jäsenetuja.


title: Taloushallinnon ammattilaiset

text: Taloushallinnon ammattilaiset järjestää jäsenilleen koulutus-, esitelmä- ja neuvottelutilaisuuksia sekä edistää jäsentensä ammatillista jatko- ja täydennyskoulutusta. Lisäksi yhdistys edistää jäsentensä alueellista yhteistoimintaa.


title: Taloushallinnon ammattilaiset

text: Taloushallinnon ammattilaisten jäseneksi voivat liittyä kirjanpitäjät, laskenta-assistentit, veroneuvojat, palkanlaskijat, toimistovirkailijat, reskontranhoitajat, atk-tallentajat, tradenomit, merkonomit tai muun laskenta-alan koulutuksen saaneet.


title: Taloushallinnon ammattilaiset

text: Taloushallinnon ammattilaiset ajaa jäsentensä ammatillisia, oikeudellisia, sosiaalisia ja taloudellisia etuja. Se tekee esityksiä ja aloitteita, antaa lausuntoja jäsentensä palkkauksen, oikeudellisen, sosiaalisen tai ammatillisen aseman parantamiseksi sekä valvoo jäsenistöä koskevien sopimusten ja työelämään liittyvien lakien noudattamista.


title: Taloushallinnon ammattilaiset

text:
Taloushallinnon ammattilaiset ry:n hallitukseen kuuluu puheenjohtajan lisäksi 6-8 varsinaista jäsentä sekä henkilökohtaiset varajäsenet puheenjohtajaa lukuun ottamatta. Hallituksen jäsenet toimivat myös ERTOn edustajistossa ja liittohallituksessa sekä muissa ERTOn toimielimissä.
Syyskokouksessa valitaan hallituksen jäsenet ja päätetään tulevasta toiminnasta.


title: Khasonkat

text: Khasonkat ovat mandekieltä puhuva kansa Senegaljoen yläjuoksulla Malissa sekä lähialueilla Mauritaniassa ja Senegalissa. Suurin osa heistä asuu Malin Kayesin alueella etupäässä Kayesin, Bafoulabén ja Kitan piireissä. Khasonkoja on yli 100 000 henkeä.


title: Khasonkat

text: Khasonkat ovat alkuperältään mandinkoihin, kagoroihin ja soninkeihin sekoittuneita fulbeja. Kansa muodostui lopullisesti 1700–1800-luvuilla Khasson valtiossa. Kulttuuriltaan ja elintavoiltaan khasonkat eivät juurikaan poikkea mandinkoista.


title: Khasonkat

text: Kansan pääelinkeino on maanviljely. Tärkeimmät viljelykasvit ovat riisi, fonio, maissi ja hirssi. Tavaravaihtoa käydään karjanhoitoa harjoittavien fulbejen kanssa. Asumuksena toimii neliskulmainen tai pyöreä savitiilitalo. Yhteiskuntajärjestys perustuu patriarkaalisiin suurperheisiin, sukuryhmiin ja alueellisiin yhteisöihin. Moniavioisuus on yleistä. Islamin rinnalla elävät perinteiset uskomukset.


title: Otrera

text: Otrera oli kreikkalaisessa mytologiassa amatsonien ensimmäinen kuningatar. Hän oli joko Areksen vaimo tai tytär. Areksen kanssa hän sai kaksi lasta, Penthesileian ja Hippolyteen.


title: Luettelo Death Noten hahmoista

text: Tämä on luettelo manga- ja animesarja Death Noten hahmoista.


title: Luettelo Death Noten hahmoista

text: Light Yagami () on nerokas, mutta tylsistynyt lukio-opiskelija, joka näki maailman "mädäntyneenä". Löydettyään shinigami Ryukin pudottaman Death Noten, hän päättää käyttää sitä rikollisten tappamiseen ja tullakseen "uuden maailman jumalaksi". Hänestä aletaan julkisuudessa käyttää nimeä "Kira".


title: Luettelo Death Noten hahmoista

text: Light on syntynyt 28. helmikuuta 1986 (anime-versiossa 1989). Lightin japaninkielinen ääni animessa on Mamoru Miyano ja englanninkielisessä versiossa Brad Swaile.


title: Luettelo Death Noten hahmoista

text: L () on maailman paras etsivä, joka ottaa tehtäväkseen Kiran pysäyttämisen. Hän käyttää tunnuksenaan "Cloister Black" -fontilla kirjoitettua L -kirjainta. Häntä on ulkomuotonsa perusteella vaikea pitää älykkäänä. Hän syö jatkuvasti sokerisia ruokia ja kahvia, istuu kyykkymäisessä asennossa, käyttää lähes aina samoja vaatteita ja pitelee tavaroita pelkästään peukalon ja etusormen varassa. Ainoastaan Watari pystyy ottamaan häneen yhteyden. Hän epäili vahvasti Lightia Kiraksi.


title: Luettelo Death Noten hahmoista

text: L ei ole vain alias, vaan myös hänen etunimensä, sillä hänen oikea nimensä on L Lawliet. L on syntynyt 13. lokakuuta 1979 (anime-versiossa 1982). L:n japaninkielinen ääninäyttelijä animessa on Kappei Yamaguchi ja englanninkielinen Alessandro Juliani.


title: Luettelo Death Noten hahmoista

text: Misa Amane () on kuuluisa japanilainen idoli, josta tulee toinen Kira saadessaan Remiltä oman Death Notensa. Hän on hyvin epäkypsä ja aivan Lightin lumoissa. Light itse on kuitenkin vain ärsyyntynyt hänen tavoistaan ja vain käyttää häntä hyväksi. Hän on valmis milloin tahansa tekemään sopimuksen shinigamin silmistä, joilla Death Noten omistaja voi nähdä kasvoista uhrien nimet ja jäljellä olevan elinajan. Sen kyvyn saamiseksi hänen oli kuitenkin maksettava puolet omasta elinajastaan.


title: Luettelo Death Noten hahmoista

text: Misa on syntynyt 25. joulukuuta 1984 (anime-versiossa 1987). Misan japaninkielinen ääni animessa on Aya Hirano ja englanninkielinen ääni Shannon Chan-Kent.


title: Luettelo Death Noten hahmoista

text: Ryuk () on yksi shinigameista (死神, "kuoleman jumala"). He ovat toiminnallisesti kuolemattomia, koska he pidentävät elinaikaansa tappamalla ihmisiä Death Note -muistikirjoilla. Ryukin mielestä shinigamien valtakunnassa eletään nykyään tylsästi. Shinigamit nykyään vain lähinnä uhkapelaavat ja pitävät Death Noten käyttämistä liikana ahertamisena. Hänen onnistui huijata shinigamien kuningasta ja saada haltuunsa toinen Death Note, jonka hän pudotti ihmisten maailmaan. Sitä ennen hän oli kirjoittanut muistikirjan säännöt englanniksi, koska piti sitä ihmisten suosituimpana kielenä. Light Yagami löytää tämän muistikirjan ja Ryuk ilmestyy myöhemmin hänelle alkaen seurata tapahtumia puolueettomana. Hän pitää ihmisiä erittäin mielenkiintoisina ja hauskoina. Hän pitää myös todella paljon ihmisten maailman omenoista ja väittää kärsivänsä vieroitusoireista, jos ei saa niitä tarpeeksi usein.


title: Luettelo Death Noten hahmoista

text: Ryukin japaninkielinen ääni animessa on Shidō Nakamura ja englanninkielinen ääni Brian Drummond.


title: Luettelo Death Noten hahmoista

text: Near () on nuori etsivä, jolla on valkoiset hiukset ja hän pukeutuu aina valkoiseen pyjamaan. Hän oli L:n seuraajaehdokkaista älykkäin. Hän käyttää tunnuksenaan "Wedding Text BT" -fontilla kirjoitettua N -kirjainta. Hänellä on muutamia L:n piirteitä. Kun L leikki sokerinpaloilla tai haarukoilla, Near itse leikkii erilaisilla leluilla ja istuu hyvin epätavallisissa asennoissa. L:n kuoltua, häntä pyydettiin tekemään yhteistyötä kilpailijansa, Mellon, kanssa, joka kieltäytyi. Avukseen Kiran jahtaamiseen Near sai Yhdysvaltojen tuen ja muodosti järjestön nimeltä SPK. Near on yleensä rauhallinen ja pitää tunteensa piilossa. Hänen oikea nimensä on Nate River.


title: Luettelo Death Noten hahmoista

text: Near on syntynyt 24. elokuuta 1991 (anime-versiossa 1994). Nearin japaninkielinen ääni animessa on Noriko Hidaka ja englanninkielinen ääni Cathy Weseluck.


title: Luettelo Death Noten hahmoista

text: Mello () kasvoi kilpailijansa Nearin sekä apunaan toimineen Mattin kanssa Wammy's House -orpokodissa. Siinä missä L söi usein makeaa ruokaa, Mello syö jatkuvasti suklaalevyjä. Hän on hyvin älykäs, mutta antaa useammin tunteilleen vallan. Mello kantaa kaunaa Nearille siitä, että tämä on häntä älykkäämpi. Ja teki siksi jopa yhteistyötä mafian kanssa vain saadakseen Kiran kiinni ensin. Hänen oikea nimensä on Mihael Keehl.


title: Luettelo Death Noten hahmoista

text: Mello on syntynyt 13. joulukuuta 1989 (anime-versiossa 1992). Mellon japaninkielinen ääni animessa on Nozomu Sasaki ja englanninkielinen ääni David Hurwitz.


title: Luettelo Death Noten hahmoista

text:
Soichiro Yagami () on Light Yagamin isä ja poliisipäällikkö (animen tekstityksissä komisario). Hän johtaa Kira-tutkintayksikköä, joka teki yhteistyötä L:n kanssa. Soichirolla on hyvin vahva oikeudentaju. Kun L alkoi epäillä hänen poikaansa Kiraksi, Soichiro ei millään voinut uskoa poikansa kykenevän sellaiseen.
Soichiro on syntynyt 12. heinäkuuta 1955 (animessa 1958). Hänen japaninkielinen äänensä animessa on Naoya Uchida ja englanninkielinen ääni Chris Britton. Yhdysvaltalaisessa elokuvassa hänen vastinettaan, James Turneria, näyttelee Shea Whigham.


title: Luettelo Death Noten hahmoista

text: Touta Matsuda () on ryhmän kokemattomin poliisi, joka on toisinaan koetellut muiden jäsenten kärsivällisyyttä. Kuitenkin hän on ottanut suuria riskejä tutkinnan aikana ja se on hänen nopean ajattelunsa ohella auttanut tutkintaa suuresti. Ryhmän jäsenistä hänen uskonsa Lightin syyttömyyteen oli vahvempi kuin muiden.


title: Luettelo Death Noten hahmoista

text: Matsuda on syntynyt 14. joulukuuta 1978 (animessa 1981). Hänen japaninkielinen äänensä animessa on Ryō Naitō ja englanninkielinen ääni Vincent Tong.


title: Luettelo Death Noten hahmoista

text: Shuichi Aizawa () on ryhmän toiseksi vanhin jäsen. Kaikista jäsenistä hän otti työnsä vakavimmin. Hän ei suostunut työskentelemään L:n kanssa, ennen kuin tämä näytti ryhmälle kasvonsa. Kun NPA päätti virallisesti lopettaa Kiran jahtaamisen ja jättää kaiken yksin L:n ja Kira-tutkintayksikön vastuulle, Aizawa on epävarma perheensä elättämisen vuoksi. Mutta kuultuaan Watarin tukevan heitä tutkinnan ajan, hän eroaa tajuttuaan L:n koetelleen häntä. Hän kuitenkin palaa yksikköön Higuchin pidätyksen jälkeen. Vuosien kuluttua Nearin päädyttyä L:n tavoin myös siihen mahdollisuuteen, että Light olisi Kira, Aizawa itsekin alkoi itsekin epäillä Lightia.


title: Luettelo Death Noten hahmoista

text: Aizawa on syntynyt 11. toukokuuta 1969 (animessa 1972). Hänen japaninkielinen äänensä on Keiji Fujiwara ja englanninkielinen ääni Trevor Devall.


title: Luettelo Death Noten hahmoista

text: Kanzo Mogi () on ryhmän omistautunein jäsen, joka puhuu harvoin (yleensä ottamalla kantaa muiden mielipiteisiin). Hän on myös taitava näyttelijä. Hän käytti Misan managerina esiintyessään iloisempaa luonnetta.


title: Luettelo Death Noten hahmoista

text: Mogi on syntynyt 13. syyskuuta 1973. Hänen japaninkielinen äänensä on Kazuya Nakai ja englanninkielinen ääni John Murphy.


title: Luettelo Death Noten hahmoista

text: Hideki Ide () oli alun perin yksi NPA:n poliiseista, jotka olivat valmiita asettamaan henkensä vaaraan Kiran kiinni saamiseksi. Hän alkoi kuitenkin osoittaa epäluottamusta L:n metodeihin ja erosi ennen kuin L ehti edes näyttää ryhmälle kasvonsa. Hän kuitenkin avusti yksikköä kahdesti, ensin Sakura TV:ltä tulleen lähetyksen estämisessä ja myöhemmin Higuchin pidätyksessä, jossa hän osoitti hyvän koordinointikykynsä. L:n kuoltua Ide liittyi lopullisesti takaisin yksikköön, mutta ei epäluottamuksestaan L:ää kohtaan, vaan koska halusi työskennellä Aizawan kanssa.


title: Luettelo Death Noten hahmoista

text: Ide on syntynyt 29. syyskuuta 1969 (animessa 1972). Hänen japaninkielinen äänensä on Hideo Ishikawa ja englanninkielinen ääni Brian Dobson.


title: Luettelo Death Noten hahmoista

text: Hirokazu Ukita () on nuori ja tupakoiva poliisi, joka on tunteellinen ja helposti ymmärrettävä persoona. Kun Misan Kirana tekemä viesti lähetettiin Sakura TV:ltä, hän ryntäsi oitis pysäyttämään lähetyksen. Mutta shinigamin silmien ansiosta Misa tappoi Ukitan heti TV-aseman pääoven luona.


title: Luettelo Death Noten hahmoista

text: Ukita on syntynyt 9. marraskuuta 1977 (animessa 1980). Hänen japaninkielinen äänensä on Hidenobu Kiuchi ja englanninkielinen ääni Jeremy From.


title: Luettelo Death Noten hahmoista

text: Rem () on shinigami, jolta Misa Amane sai oman Death Notensa. Muistikirja, jonka Rem antoi, kuului alun perin shinigamille nimeltä Jealous, joka kuoli pelastaakseen Misan hengen kauan sitten jättäen jälkeen vain oman Death Notensa. Rem oli koskettunut tästä ja antoi muistikirjan Misalle. Toisin kuin Ryuk, joka pitää ihmisiä mielenkiintoisina, Rem halveksuu ihmisiä uskoen shinigamien olevan paljon kehittyneempiä. Vaikka Ryukilla on ristiriitainen mielipide siitä haluaako hän Lightin välttyvän jäämästä kiinni vai ei, Rem on täysin uskollinen Misalle ja on valmis jopa uhraamaan itsensä tämän vuoksi.


title: Luettelo Death Noten hahmoista

text: Remin japaninkielinen ääni animessa on Kimiko Saito ja englanninkielinen ääni Colleen Wheeler.


title: Luettelo Death Noten hahmoista

text: Jealous (englanninkielisessä versiossa Gelus, ) on ainoastaan sarjan tapahtumia edeltävissä muistikuvissa esiintynyt yhteen ommelluista osista koostuva shinigami. Hän vietti melkein koko aikansa tarkkaillen nuorta Misa Amanea. Päivänä, jona Misan oli tarkoitus kuolla, Jealous tappoi Misan tarkoitetun murhaajan, pakkomielteisen vainoajan, vastoin vierestä seuraavan Remin neuvoja. Hän hajosi tomuksi rangaistuksena ihmiselämän pidentämisestä ja hänen käyttämättä jäänyt elinaikansa siirtyi Misalle, jolle Rem luovutti Jealousin jälkeen jättämän Death Noten.


title: Luettelo Death Noten hahmoista

text: Jealousin japaninkielinen ääni animessa Ken’ichi Matsuyama ja englanninkielinen ääni Michael Dobson.


title: Luettelo Death Noten hahmoista

text: Sidoh () on shinigami, jolta Ryuk alun perin varasti sen Death Noten, jonka Light löysi. Vasta kun muistikirja oli päätynyt Mellon ja mafian haltuun, hän huomaa asian ja lähtee ihmisten maailmaan, jossa hän ensin vaatii Ryukilta tietoa kirjan olinpaikasta, mutta lopulta jäljittää sen Los Angelesista ja saa itsensä näkymään mafian jäsenille. Hän myös tunnustaa kaksi Ryukin Lightin pyynnöstä kirjoittamaa sääntöä huijaukseksi. Mangaversiossa hänen muistikirjansa omistava mafian jäsen, Jack Neylon (oikealta nimeltään Kal Snyder), pakotetaan tekemään hänen kanssaan sopimus shinigamin silmistä.


title: Luettelo Death Noten hahmoista

text: Sidoh'n japaninkielinen ääni animessa on Kazuki Yao ja englanninkielinen ääni Sam Vincent.


title: Luettelo Death Noten hahmoista

text: Armonia Justin Beyondormason (), on vain silloin tällöin sarjassa nähty shinigami. Hän on shinigamien kuninkaan oikea käsi ja istuu valtaistuimella. Hän näyttää luurangolta, jonka keho on koristeltu jalokivillä. Sarjan alussa Justin oli kuullut tietoja Ryukin oleskelusta ihmisten maailmassa. Vuosia myöhemmin, Sidoh kertoo hänelle Death Notensa olevan varastettu ja että se oli sama, jonka Ryuk oli pudottanut ihmisten maailmaan. Justin neuvoo häntä menemään itse ihmisten maailmaan kysymään Ryukilta sen olinpaikasta sekä antaa myös tietoja siitä miten ihmisten kanssa oli toimittava.


title: Luettelo Death Noten hahmoista

text: Justinin japaninkielinen ääni animessa on Hideyuki Umezu ja englanninkielinen ääni Michael Dobson.


title: Luettelo Death Noten hahmoista

text: Watari () on L:n henkilökohtainen assistentti, joka huolehtii myös Kira-tutkintayksikön varustuksesta. Hän on myös ainut, joka voi ottaa L:ään yhteyden. Hän käyttää tunnuksenaan "Old English MT" -fontilla kirjoitettua W -kirjainta. Hän toimi L:lle eräänlaisena isähahmona. Hänet tunnetaan siivilielämässä keksijänä nimeltä Quillsh Wammy (), joka perusti Winchesteriin lahjakkaiden lasten kasvatukseen tarkoitetun orpokodin nimeltä Wammy's House, joka L:n aloitettua uransa etsivänä, otti tehtäväkseen kouluttaa L:lle seuraajan.


title: Luettelo Death Noten hahmoista

text: Watari on syntynyt 1. toukokuuta 1937 (animessa 1940). Hänen japaninkielinen äänensä animessa on Kiyoshi Kobayashi ja englanninkielinen ääni French Tickner. Näyteltyjen elokuvien englanninkielisessä jälkiäänityksessä Watarin äänenä on Ron Halder. Yhdysvaltalaisessa elokuvassa Wataria näyttelee Paul Nakauchi.


title: Luettelo Death Noten hahmoista

text: Aiber (), oikealta nimeltään Thierry Morello (animessa Tierry Morello, ), on L:n alamaailman tuttaviin lukeutuva ammattihuijari. Hän saa tehtäväkseen vakoilla Yotsuba Groupin toimintaa esiintymällä maailman toisiksi parhaana etsivänä nimeltä Eraldo Coil (エラルド・コイル Erarudo Koiru), joka on oikeasti yksi L:n valenimistä. Aiber kommunikoi tietokoneen kautta kirjaimella "A". Hän osaa useita eri kieliä ja hänellä on monia valehenkilöllisyyksiä. Hän on ammattirikollinen ja siksi erittäin tunnettu alamaailmassa, mutta ei ole joutunut kertaakaan vankilaan.


title: Luettelo Death Noten hahmoista

text: L:n kuoleman jälkeen, Light tappaa hänet Death Notella. Mangaversiossa Light kirjoittaa Aiberin kuolevan Pariisissa maksasyöpään, kun taas animessa hän tappaa tämän sydänkohtauksella. Aiberin japaninkielinen ääni animessa on Takuya Kirimoto ja englanninkielinen ääni David Orth.


title: Luettelo Death Noten hahmoista

text: Wedy (), oikealta nimeltään Mary Kenwood (animessa Merrie Kenwood, ), on L:n alamaailman tuttaviin lukeutuva murtovaras. Hän asentaa vakoilulaitteita Yotsuba Groupin tapaamishuoneeseen, jotta Kira-tutkintayksikkö voi salaa tarkkailla heidän toimiaan. Wedy asentaa niitä myös Higuchin autoon, minkä ansiosta tutkintayksikkö on täysin tietoinen hänen liikkeistään. Hän on ammattirikollinen ja siksi erittäin tunnettu alamaailmassa, mutta ei ole joutunut kertaakaan vankilaan.


title: Luettelo Death Noten hahmoista

text: Kommunikoidessaan tietokoneen kautta Wedy käyttää kirjainta "w" pienellä, jottei se sekaantuisi Watarin tunnukseen "W". L:n kuoleman jälkeen, Light tappaa hänet Death Notella kirjoittamalla Wedyn kuolevan Coloradossa moottoripyöräonnettomuuteen. Wedyn japaninkielinen ääni animessa on Miki Nagasawa ja englanninkielinen ääni Venus Terzo.


title: Luettelo Death Noten hahmoista

text: Matt (), oikealta nimeltään Mail Jeevas (), on Mellon apuri. Matt on myös entinen Wammy's Housen asukas ja sen joukosta älykkäin Nearin ja Mellon jälkeen. Hän alkoi toimia Mellon apuna mafian jäsenten kuoleman jälkeen. Ensiksi hän lähinnä vakoili Kira-tutkintayksikön toimintaa sekä Misa Amanea. Myöhemmin hän avusti Melloa Takadan kidnappauksella kiinnittämällä hetkeksi henkivartijoiden huomion muualle, kunnes joutuu lopulta näiden ampumaksi.


title: Luettelo Death Noten hahmoista

text: Matt on syntynyt 1. helmikuuta 1990 (animessa 1993). Hänen japaninkielinen äänensä animessa on Tomohiro Nishimura ja englanninkielinen ääni Drew Nelson.


title: Luettelo Death Noten hahmoista

text: Roger Ruvie (), toimi Wammy's Housen johtajana Watarin toimiessa L:n assistenttina. Työstään huolimatta, hän ei kuitenkaan itse pidä lapsista. Sarjan lopussa hän työskentelee uudeksi L:ksi ryhtyneen Nearin alaisuudessa uutena Watarina. Roger on syntynyt 29. huhtikuuta 1939 (animessa 1942). Hänen japaninkielinen äänensä animessa on Hiroshi Ōtake ja englanninkielinen ääni Ron Halder.


title: Luettelo Death Noten hahmoista

text: Kiyomi Takada () oli yksi To-Ohin yliopiston opiskelijoista, joita Light tapaili välttääkseen itsensä epäilyä alkuperäiseksi Kiraksi ja Misan epäilyjä toiseksi Kiraksi. Viisi vuotta L:n kuoleman jälkeen Takadalla oli sarjassa huomattavasti suurempi rooli. Kiran käskyn alla ihmisiä tappanut Teru Mikami valitsi hänet uudeksi Kiran sanan välittäjäksi median keskuudessa, tapettuaan tämän edeltäjän, Demegawan, rangaistuksena huonon kuvan antamisesta. Takada näki maailman aivan yhtä pilaantuneena kuin Mikami ja Light.


title: Luettelo Death Noten hahmoista

text: Takada on syntynyt 12. heinäkuuta 1985 (animessa 1988). Hänen nuoren versionsa japaninkielinen ääni animessa oli Masumi Okamura ja vanhemman version ääni Maaya Sakamoto. Englanninkielinen ääni koko sarjan ajan on Heather Doerksen


title: Luettelo Death Noten hahmoista

text: Teru Mikami () on yleinen syyttäjä, Kiran fanaattinen kannattaja ja neljäs Kira (jota Near kutsui X-Kiraksi). Joutuessaan Misan ohella uudestaan epäilyn kohteeksi, Light käski Misaa luovuttamaan Death Notensa omistajuuden Mikamille. Mikamilla oli lapsuudesta asti vahva oikeudentaju ja nyt hän uskoo, etteivät pahat voisi koskaan muuttua vaan heidät kuuluisi vain hävittää. Toisin kuin Light, Mikami näkee pahoina myös laiskat ihmiset sekä entiset rikolliset. Hän kutsuu Kiraa Jumalaksi ja toistaa aina sanaa "Poisto" ("Delete") kirjoitettuaan jonkun nimen Death Noteen.


title: Luettelo Death Noten hahmoista

text: Mikami on syntynyt 7. kesäkuuta 1982 (animessa 1985). Hänen japaninkielisen äänensä animeen on tehnyt Masaya Matsukaze ja englanninkielisen äänen Kirby Morrow.


title: Luettelo Death Noten hahmoista

text: Hitoshi Demegawa () on Sakura TV:n ohjaaja, joka välittää lähinnä kanavansa katsojaprosenteista. Hänet nähtiin ensi kertaa, kun hän esitti televisiossa videonauhat, joilla Misa Amane yritti saada oikean Kiran huomion. Soichiro Yagami kuitenkin murtautuu asemalle poliisin panssariautolla ja pakottaa Demegawan luovuttamaan nauhat sekä kaikki kopiot niistä. Myöhemmin hän auttaa Kira-tutkintayksikköä saamaan Higuchin näyttämään olevansa Kira. Viisi vuotta myöhemmin Demegawasta tulee Kiran sanan välittäjä median keskuudessa ja luo tämän kunniaksi ohjelman nimeltä "Kiran kuningaskunta". Hän johtaa myös hyökkäystä SPK:n päämajaan, mutta hänen huomionsa herpaantuu, kun Near lähettää hänelle ja muille Kiran kannattajille rahaa rakennuksen katolta. Kun hän alkaa kerätä rahaa rakentaakseen Kiran kunniaksi kappelin, Mikami tappaa hänet rangaistuksena anheudesta ja nimittää Takadan Kiran uudeksi edustajaksi.


title: Luettelo Death Noten hahmoista

text: Hänen japaninkielinen äänenä animessa on Chafurin ja englanninkielisenä äänenä Ward Perry


title: Luettelo Death Noten hahmoista

text: L:n pyynnöstä FBI lähettää kaksitoista agenttia Japaniin selvittämään olisiko Kira joku paikallisen poliisin jäsenistä tai heidän läheisistään. Agenttien jouduttua Kiran tappamiksi, FBI vetäytyy tutkinnasta, mutta vuosien kuluttua osallistuu SPK:n muodostamiseen.


title: Luettelo Death Noten hahmoista

text: Raye Penber () on amerikkalainen FBI-agentti, joka Kira-tutkinnan alkuvaiheessa lähetettiin Japaniin 11 muun agentin kanssa. Penber saa tehtäväkseen tutkia NPA:n varajohtaja Koreyoshi Kitamuran sekä poliisipäällikkö Soichiro Yagamin perheitä. Light manipuloi rikollisen nimeltä Kiichiro Osoreda tekemään linja-autokaappauksen ja onnistuu tätä hyödyntäen saamaan Penberin näyttämään hänelle virkamerkkinsä. Penber ei ollut saapunut Japaniin yksin. Mukana oli tullut hänen kihlattunsa sekä entinen FBI-agentti Naomi Misora, jonka turvallisuuden vuoksi Penber kieltää tätä osallistumasta tutkintaan. Light onnistuu huijaamaan Penberin kirjoittamaan muiden 11 agentin nimet Death Notesta revittyihin papereihin ennen kuin itse tappoi Penberin. Raye Penberin japaninkielinen ääni animessa on Hideo Ishikawa ja englanninkielinen ääni Michael Adamthwaite.


title: Luettelo Death Noten hahmoista

text: Naomi Misora () on Raye Penberin kihlattu ja entinen FBI-agentti. Hän erosi FBI:stä lokakuussa 2003 (animessa 2006) perheen perustamiseksi. Kihlattunsa kuoleman jälkeen hän päättää itse alkaa jäljittää Kiraa. Hän keksii kuinka Kira voi tappaa uhrejaan muillakin keinoin kuin sydänkohtauksilla ja yrittää kertoa tästä Japanin tutkintayksikölle sekä L:lle. Tämän kautta hän tapaa Light Yagamin ja esittäytyy tälle valenimellä Shoko Maki (間木 照子 Maki Shōko). Light onnistuu kuitenkin saamaan selville hänen oikean nimensä ja manipuloi hänet tekemään itsemurhan. Death Noteen kirjoitettujen yksityiskohtien vuoksi Misoran ruumista ei koskaan löydetä. Misoran japaninkielinen ääni animessa on Naoko Matsui ja englanninkielinen ääni Tabitha St. Germain.


title: Luettelo Death Noten hahmoista

text: Steve Mason () on FBI:n johtaja. Kira-tutkinnan alussa hän lähettää L:n pyynnöstä 12 agenttia tutkimaan Japanin poliisia ja heidän läheisiään, mutta vetäytyy tutkinnasta agenttien kuoltua. Vuosia myöhemmin hän auttaa Nearia perustamaan SPK:n, mutta kuolee mafian käyttäessä Death Notea tappaakseen suurin osa sen jäsenistä.


title: Luettelo Death Noten hahmoista

text: Yotsuba Group on yhtymä, jonka johtokunnan kahdeksan jäsentä kokoontuvat viikoittain etsiäkseen ihmisiä, jotka voisivat olla uhka heille, ja sitten tappavat niitä. Lightin ohjeiden mukaisesti Rem toimitti yhdelle heistä, Kyosuke Higuchille, Death Noten, jonka kautta nämä kuolemat tapahtumat.


title: Luettelo Death Noten hahmoista

text: Kyosuke Higuchi () on kolmas Kira, joka sai Lightin Death Noten Remiltä, jota Light oli käskenyt antamaan sen "ahneelle", "vakuuttavalle" ja "itsekkäälle" henkilölle, joka käyttäisi sitä saadakseen suuremman statuksen elämässään. Higuchi oli Yotsuban teknologiakehitysosaston johtaja ja oli osa kahdeksan miehen muodostamaa ryhmää, joka käytti muistikirjaa tuhotakseen kaikkia yhtymän menestymistä hankaloittavat esteet tieltään. Misa sai Higuchin paljastamaan itsensä ja muiden Yotsuba Groupin jäsenten petettyä hänet, hän teki sopimuksen shinigamin silmistä. Tästä huolimatta Higuchi saatiin pidätettyä ja Death Noten olemassaolo paljastui Kira-tutkintayksikölle. Saatuaan takaisin muistonsa alkuperäisenä Kirana Light tappoi Higuchin rannekelloonsa piilotetulla Death Noten sivun palasella.


title: Luettelo Death Noten hahmoista

text: Higuchin japaninkielinen ääni animessa on Issei Futamata ja englanninkielinen ääni Andrew Kavadas.Higuchi tappoi Hatorin tämän "huolimattoman tunteenpurkausen" vuoksi. Light tappoi Higuchin tämän jäätyä kiinni ja muut Yotsuba Groupin jäsenet hän tappoi L:n kuoleman jälkeen.


title: Luettelo Death Noten hahmoista

text: SPK (animessa "Special Provision for Kira" ja mangassa "Secret Provision for Kira") on Kiraa jahtaava yksikkö, joka perustettiin Yhdysvalloissa L:n kuoleman jälkeen. Yksikköön kuuluu Nearin johtama joukko FBI:n ja CIA:n agentteja. Tietäen oikean L:n kuolleen ja että nykyinen L (Light Yagami) on huijari, he työskentelevät erillään tästä. Kun Mello ja mafia saavat haltuunsa yhden Death Noten, he tappavat suuren osan SPK:n jäsenistä. Nearin lisäksi eloon jäävät vain Stephen Gevanni, Hal Lidner ja Anthony Rester.


title: Luettelo Death Noten hahmoista

text: Komentaja Anthony Rester (), oikealta nimeltään Anthony Carter (), on Nearin jälkeen yksikön johtava jäsen. Near yleensä kertoo aina uudet tietonsa ja analyysinsä ensin hänelle. Hän on entinen erikoisjoukkojen kapteeni.


title: Luettelo Death Noten hahmoista

text: Rester on syntynyt 6. tammikuuta 1968 (animessa 1971). Hänen japaninkielisen äänensä animeen on tehnyt Masaki Aizawa ja englanninkielisen äänen Michael Adamthwaite.


title: Luettelo Death Noten hahmoista

text: Stephen Gevanni (), oikealta nimeltään Stephen Loud (), on SPK:n nuorimpia jäseniä. Hänen tärkein tehtävänsä jäsenyytensä aikana oli Mikamin tarkkaileminen. Ammattilaismaisena tarkkailijana hänen onnistui panna helposti muistiin tämän päivittäiset rutiinit. Tarkkailun lisäksi hän on myös taitava tiirikoimaan lukkoja.


title: Luettelo Death Noten hahmoista

text: Gevanni on syntynyt 1. syyskuuta 1982 (animessa 1985). Hänen japaninkielisen äänensä animeen on tehnyt Hiroki Takahashi ja englanninkielisen äänen Sam Vincent.


title: Luettelo Death Noten hahmoista

text: Hal Lidner (animessa Halle Lidner, ), oikealta nimeltään Halle Bullook (), on entinen CIA:n agentti. Hän vuoti tutkinnan aikana tietoja Mellolle, mutta ei siksi, että toivoi tämän saavan Kiran kiinni ennen Nearia, vaan koska uskoi sen parantavan mahdollisuuksia Kiran kiinni saamiseksi.


title: Luettelo Death Noten hahmoista

text: Lidner on syntynyt 18. helmikuuta 1980 (animessa 1983). Hänen japaninkielisen äänensä animeen on tehnyt Akeno Watanabe ja englanninkielisen äänen Lisa Ann Beley.Rod Ross (), oikealta nimeltään Dwhite Gordon (), on mafian johtaja. Ross seuraa uskollisesti Mellon käskyjä. Hänen nimensä on hyvin tunnettu, minkä ansiosta Light onnistuu tappamaan hänet. Hänen japaninkielisen äänensä animeen on tehnyt Masaki Aizawa ja englanninkielisen äänen Brian Dobson.


title: Luettelo Death Noten hahmoista

text: Jack Neylon (), oikealta nimeltään Kal Snydar (), on mafian jäsen. Hän on Sidoh'n Death Noten omistaja sillä hetkellä, kun Kira-tutkintayksikkö joutuu antamaan sen mafialle. Ennen Mellon liittymistä, hän oli sekaantunut huumekauppaan sekä laittomaan asekauppaan. Mutta kumpaankaan näistä ei ollut todisteita, vaikka hänet pidätettiin neljä kertaa. Kun Sidoh saa selville mafian olinpaikan, Mello ja Ross pakottavat hänet tekemään sopimuksen shinigamin silmistä (vain mangaversiossa). Light manipuloi Death Notella Neylonin kertomaan Mellon piilopaikan sijainnin, jotta tämä voi tappaa mafian jäsenet.


title: Luettelo Death Noten hahmoista

text: Neylonin japaninkielisenä äänenä animessa on Takashi Matsuyama ja englanninkielisenä äänenä Ted Cole.


title: Into the Stars

text: Into the Stars on Olivia Lufkinin kahdeksas single. Se julkaistiin 4. syyskuuta 2002. Singlen pääraitaa käytettiin kaupallisesti "Hairmake Earth"-elokuvassa. Single ylsi korkeimmillaan sijalle #99 Oricon Charts-listalla ja pysyi siellä viikon.


title: Kagorot

text: Kagorot (myös "kakolot") ovat mandelaista kieltä puhuva kansa Malissa. He asuvat hajallaan bambaroiden ja soninkejen joukossa Kaartasta Ségouun ulottuvalla vyöhykkeellä. Kagoroja arvioidaan olevan noin 30 000 henkeä.


title: Kagorot

text: Kansan pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra ja maissi. Tuotantoeläimiä ovat lampaat, vuohet ja naudat.


title: Kagorot

text: Kagorojen yhteiskunta ja kulttuuri eivät juurikaan poikkea bambaroista ja mandinkoista. He muodostavat patrilineaarisia sukuryhmiä ja jakautuvat ”jalosukuisten”, seppien ja griottien kastiryhmiin. Kagorot ovat fiktiivisissä sukulaisuussuhteissa diawandoihin.


title: Kagorot

text: Suurin osa kagoroista on sunnimuslimeja. Pieni osa harjoittaa perinteistä uskontoa. Kansa on nopeasti sulautumassa bambaroihin ja soninkeihin.


title: Diéman piiri

text: Diéman piiri () on paikallishallintoalue Kayesin alueella Malissa. Sen pinta-ala on 14 000 neliökilometriä. Asukkaita on 212 100 henkeä (vuonna 2009).


title: Diéman piiri

text: Diéman piiri rajoittuu etelässä Kayesin alueen Kitan, lännessä Bafoulabén ja pohjoisessa Nioron piireihin sekä idässä Koulikoron alueen Naran ja Kolokanin piireihin. Seutu kuuluu Sahelin vyöhykkeeseen. Huomattavin joki on Kitan piirin rajalla virtaava Baoulé.


title: Diéman piiri

text: Piiriin kuuluu Fataon kaupunkikunta ja 14 maalaiskuntaa: Béma, Diangounté Camara, Dianguirdé, Diéma, Diéoura, Dioumara Koussata, Fassoudébé, Gomitradougou, Grouméra, Guédébiné, Lakamané, Lambidou, Madiga Sacko ja Sansankidé. Hallinnollinen keskus on Diéma, josta on 276 kilometriä alueen pääkaupunkiin Kayesiin. Kyliä ja kaupunginosia on yhteensä 143. Asukkaat ovat etupäässä soninkeja, bambaroita, fulbeja, maureja, kagoroja ja khasonkoja.


title: Diéman piiri

text: Diémaan johtaa päällystetty maantie Kayesista. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, lehmänpapu, fonio, maapähkinä sekä vihannekset. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan kaupankäyntiä, kalastusta ja käsityöammatteja.


title: Diéman piiri

text: Piirissä toimii 58 julkista ala- ja 8 yläkoulua, neljä paikallisen väestön ylläpitämää alakoulua ja 21 koraanikoulua. Terveyspalveluihin kuuluu Diéman poliklinikka sekä 14 terveyskeskusta.


title: Senakhtenre Ahmose

text: Ahmose (Senakhtenre Ahmose) oli faarao muinaisessa Egyptissä.


title: Senakhtenre Ahmose

text: Hän hallitsi Thebassa suunnilleen yhden vuoden noin 1560 eaa. ja osallistui monien muiden thebalaisten pikkuruhtinaiden tavoin Egyptiä tuolloin hallinneiden hyksojen karkotukseen. Alkuaan hänen nimensä ymmärrettiin olevan myös Tao (Taa), mutta vuonna 2012 valmistuneiden uusien tutkimusten mukaan hänen nimensä oli todellisuudessa Ahmose, sama kuin hänen pojanpojallaan.


title: Senakhtenre Ahmose

text: Ruhtinatar Tetisheri oli hänen vaimonsa. Ahmosen:n kuoltua hänen pojastaan Sekenenre Tao:sta tuli Egyptin seuraava faarao.


title: Lars Gullin

text: Lars Gunnar Victor Gullin (s. 4. toukokuuta 1928 Sanda, Gotlanti – k. 17. toukokuuta 1976 Vissefjärda) oli ruotsalainen baritonisaksofonisti, pianisti ja säveltäjä. Gullinin tyyli oli lähimpänä amerikkalaista "cool jazz" -tyyliä, johon yhdistyi ruotsalaisen kansanmusiikin vaikutus.


title: Lars Gullin

text: Lars Gullin oli jo lapsena lahjakas haitarinsoittaja. 13-vuotiaana hän soitti klarinettia sotilassoittokunnassa ja myöhemmin opiskeli alttosaksofonia, mutta muutettuaan vuonna 1947 Tukholmaan hänestä tuli ammattipianisti. Hän suunnitteli klassista uraa opiskellessaan yksityisesti klassisen pianistin Sven Brandelin johdolla. Soitettuaan Charles Redlandin big bandissä vuonna 1947 ja baritonisaksofonia Seymour Österwallin jazzyhtyeessä vuonna 1949 hän päätti valita soittimekseen baritonisaksofonin. Gullin työskenteli Arne Domnéruksen septetissä kaksi vuotta alkaen vuodesta 1951, yhtye esiintyi pääosin Nalenissa, joka oli Tukholman johtava tanssipaikka.


title: Lars Gullin

text:
Samaan aikaan Gullin alkoi työskennellä vierailevien yhdysvaltalaismuusikoiden kanssa, James Moodyn, Zoot Simsin ja Clifford Brownin kanssa hän myös levytti. Merkittävin oli yhteisesiintyminen Lee Konitzin kanssa vuonna 1951 - tämä tuli toistumaan useasti tulevina vuosina.
Vuonna 1953 Gullin perusti luultavasti ainoan johtamansa yhtyeen. Se oli lyhytikäinen ja hajosi jo saman vuoden marraskuussa, koska Gullin aiheutti yhtyeelle auto-onnettomuuden vaikkei siinä kukaan vakavasti loukkaantunutkaan. Vuonna 1954 Gullin voitti yhdysvaltalaisen "Down Beat" -lehden parhaan tulokkaan palkinnon sen jälkeen kun Contemporary Records oli julkaissut kaksi maaliskuussa 1953 Ruotsissa äänitettyä sessiota kymmentuumaisena LP-levynä. Myöhemmin Gullinin julkaisuista Yhdysvalloissa vastasi Atlantic Records. Gullin soitti useissa Euroopan maissa Chet Bakerin mukana lokakuussa 1955. Ryhmä hajosi traagisesti: Lars Gullin löysi yhtyeen pianistin Dick Twardzikin kuolleena pariisilaisesta hotellihuoneesta 21. lokakuuta. Kuolinsyy oli heroiinin yliannostus.


title: Lars Gullin

text: Gullinin omaa uraa varjostivat myös artisin omat huumeongelmat. Toisinaan hän eli Ruotsin valtion antamilla avustuksilla. Vuoden 1958 loppupuoli meni häneltä sairastellessa. Seuraavan vuoden hän vietti pääosin Italiassa, jossa hän soitti jälleen Chet Bakerin ja altosaksofonisti-liikemies Flavio Ambrosettin kanssa. Ambrosettin kanssa hän teki radiolähetyksiä Lausannessa, Sveitsissä.


title: Lars Gullin

text: 1960-luvulla Gullin soitti ajoittain johtavien yhdysvaltalaisten muusikoiden kanssa. Näitä oli muun muassa Archie Shepp, jonka kanssa Gullin levytti vuonna 1963. Eräs Gullinin viimeisistä levytyksistä oli "Aeros aromatic atomica suite" vuodelta 1973.


title: Lars Gullin

text: Gullin kuoli sydäninfarktiin, joka aiheutui pitkäaikaisesta metadonin käytöstä. Myös Lars Gullinin poika Peter Gullin (12. huhtikuuta 1959 Milano – 7. lokakuuta 2003 Uppsala) oli baritonisaksofonisti ja säveltäjä. Gullinin sävellys ”Peter of April” oli omistettu pojalle. Kappale ”Danny's Dream” on omistettu hänen toiselle pojalleen Dannylle ja ”Gabriella” hänen tyttärelleen säveltäjä-kapellimestari Gabriel Gullinille (s. 1961).


title: Soulin rauhanpalkinto

text: Soulin rauhanpalkinto (engl. "Seoul Peace Prize", kor. "서울평화상") on vuonna 1990 perustettu palkinto, joka jaetaan kerran kahdessa vuodessa. Palkinto perustettiin Soulin kesäolympialaisten jälkeen. Palkinnon suuruus on 200 000 dollaria.


title: Las Vegas – uhkapelin keskus

text: Las Vegas – uhkapelin keskus () on vuonna 1949 ensi-iltansa saanut yhdysvaltalainen melodraamaelokuva, jonka ohjasi Michael Gordon. Mustavalkoisen draaman pääosissa ovat Barbara Stanwyck ja Robert Preston. Universal Pictures tuotti ja levitti elokuvan.


title: Las Vegas – uhkapelin keskus

text: "Las Vegas – uhkapelin keskus" kertoo Joan (Barbara Stanwyck) ja David Boothesta (Robert Preston), jotka matkustavat Las Vegasiin, missä vaimo tulee riippuvaiseksi uhkapeluun.


title: Las Vegas – uhkapelin keskus

text: "Las Vegas – uhkapelin keskus" -elokuvan on käsikirjoittanut Roy Huggins ja Halsted Welles, jotka laativat käsikirjoituksen Lewis Meltzerin ja Oscar Saulin tarinan pohjalta. "Las Vegas – uhkapelin keskus" sai ensi-iltansa kotimaassaan 20. toukokuuta vuonna 1949 New Yorkissa ja Los Angelesissa. Suomessa elokuva sai ensi-iltansa 26. toukokuuta vuonna 1950.


title: Las Vegas – uhkapelin keskus

text: "Screen Director's Playhouse" lähetti 60 minuutin elokuvan radiosovituksen 14. joulukuuta vuonna 1950, jossa Barbara Stanwyck ja Stephen McNally uusivat elokuvaroolinsa.


title: HMS Pelorus (1896)

text: HMS Pelorus oli Britannian kuninkaallisen laivaston vuonna 1897 palvelukseenotettu Pelorus-luokan panssarikansiristeilijä, joka palveli ensimmäisessä maailmansodassa.